АҚШ ҳарбийларининг юқори лавозимли қўмондонлари ва коалиция расмийлари бугун Фаллужа шаҳридаги жамоа раҳбарлари билан иккинчи кун музокаралар олиб бормоқдалар.\n17 январ 2021, Тошкент вақти: 05:22\nапрел 17, 2004\nСунний мусулмонлар уламолари саъй ҳаракати туфайли бугун Бағдодда Япониянинг ўғирлаб кетилган икки фуқароси қўйиб юборилди.\nБир ҳафта олдин ўғирлаб кетилган ва кеча қўйиб юборилган уч нафар чех журналисти бугун кечки пайт Прагага жўнаб кетиши режалаштирилган.\nЎғирлаб кетилган бир АҚШ аскари эса хамон тутқунликда қолмоқда. Жанггарилар уни қўйиб юбориш эвазига АҚШ етакчилигидаги коалиция кучлари ҳибсга олган маҳбуслар озод этилишини талаб қилмоқдалар.\nБугун Ироқ жанубидаги Нажаф шаҳрида коалиция кучлари ва радикал уламо Муқтадо Ас-Садр тарафдорлари ўртасида қарама-қаршилик давом этди.\nБугун Бағдодда бўлиб ўтган матбуот конференциясида АҚШ генерали Марк Киммит Ас-Садр Нажафда зўравонликларнинг олдини олиш имконига эга эканини билдирди.


hidoyat.uz – “Мовароуннаҳр” нашриётининг сайти - Раҳмат даҳасининг фазилати\nРаҳмат даҳасининг фазилати\nМуборак ва файзу шукуҳга тўла, раҳмат, мағфират ойи рамазон кириб келди. Рамазон Аллоҳ таолонинг бизларга берган энг буюк неъматларидан биридир. Зеро, бу ойда икки дунёмиз саодати учун васила бўлган Қуръони карим нозил қилинган. Аллоҳ таоло Бақара сурасининг 183-оятида бундай марҳамат қилади: “Эй имон келтирганлар, тақволи бўлишларингиз учун сизлардан олдинги (уммат)ларга фарз қилингани каби сизларга ҳам рўза тутиш фарз қилинди”.\nРамазон рўзаси Пайғамбаримиз (соллаллоҳу алайҳи ва саллам) Мадинага ҳижрат қилганларидан сўнг бир ярим йил ўтгач, шаъбон ойининг ўнинчи кунида фарз қилинган. Ундан аввал Расулуллоҳ (соллаллоҳу алайҳи ва саллам) ҳар ойда уч кун ва муҳаррам ойининг ўнинчи кунлари нафл рўза тутар эдилар.\nАллоҳга беадад шукрлар бўлсин, муборак Рамазон ойини барчамиз тинчлик-хотиржамликда, осойишталикда ўтказиб келаётирмиз. Бу ойнинг дастлабки ўн куни – “раҳмат” даҳасида рўйи заминга Аллоҳнинг раҳмати ёғилди. Яратганнинг ўзи қодир қилганича рўза тутиб, таровеҳ намозларини адо этамиз.\nСалмон Форсий (розияллоҳу анҳу)дан ривоят қилинади: “Расулуллоҳ (соллаллоҳу алайҳи ва саллам) Шаъбон ойи охирида бизларга хутба қилдилар: “Эй инсонлар! Буюк, муборак ой сизларга соя солиб турибди. Бу ойда минг ойдан кўра яхшироқ бир кеча бор. Аллоҳ таоло бу ойнинг рўзасини фарз қилди, кечаси бедор бўлишни нафл қилди. Ким унда бирор бир яхшилик ила Аллоҳга яқинлик ҳосил қилса, худди бошқа ойларда фарзни адо қилганга ўхшайди. Бу ой сабр ойидир. Сабрнинг савоби жаннатдир. Бу ой ўзгалардан кўнгил сўраш, меҳр-мурувват кўрсатиш ойидир. Бу ойда мўмин кишининг ризқи зиёдалашади. Ким у кунда бирор рўзадорга ифторлик қилиб берса, бу унинг гуноҳларига мағфират ва жаҳаннамдан озод бўлишига сабаб бўлади. Ҳамда унга ҳам рўзадорнинг ажридан бирор нарса камайтирилмаган ҳолда ўшанча ажр бўлади”, дедилар. Шунда: “Ё Расулуллоҳ, бизларнинг ҳар биримиз рўзадорни таомлантирадиган нарса топа олмаймиз-ку”, дедик. Расулуллоҳ (соллаллоҳу алайҳи ва саллам): “Аллоҳ таоло бу савобни рўзадорга бир ютим сут ё бир дона хурмо ё бир қултум сув билан ифторлик қилган кишига ҳам беради, ким рўзадорни тўйдирса, Аллоҳ таоло уни менинг Ҳавзимдан суғорадики, ундан кейин то жаннатга киргунига қадар чанқамайди. Бу ойнинг аввали раҳмат, ўртаси мағфират, охири жаҳаннамдан озод бўлишдир. Ким қўл остидагига (қулига) енгиллик қилса, Аллоҳ таоло уни мағфират қилади ва уни дўзахдан озод қилади. Бу ойда тўрт хислатни кўпайтиринглар. Икки хислат билан Раббингизни рози қиласизлар. Яна яна икки хислатга эса албатта муҳтож бўласизлар. Раббингизни рози қиладиган икки хислат, “Ла илаҳа илаллоҳ” шаҳодат калимаси ва У зотга истиғфор айтишларингиз. Сиз уларга албатта муҳтож бўладиган икки хислат эса, Аллоҳ таолодан жаннатни ато қилишини ва жаҳаннамдан сақлашини сўрашларингиздир”, дедилар (Имом Байҳақий ривояти).\n“Ўша йили Рамазоннинг илк куни ёз ойининг охирги чоршанбасига тўғри келган, бомдод намозига чиққанларнинг барчаси рўзага ниятланган эди. Саййиди коинот ҳазратларининг юзлари барқ уриб турарди. Ҳар доимгидан хурсанд эканларига шубҳа йўқ. Файзини, баракотини кечаги суҳбатда англатганлари ушбу муборак ойга етишиш ва бир ой муддат билан Раббиларига ибодат низоми ичига кириш ул зотни албатта хурсанд этиб, саодатманд қиладида! Бунинг устига, тунда Жаброили амин яна янги хушхабар келтирди: бундан буён Рамазон ойларида Қуръони каримнинг ўша кунигача нозил бўлган қисмини биргаликда ўқиб, яна бир бор хатм қиладиган бўлдилар.\nВаҳий фариштаси Жаброил ўқийди, Сарвари анбиё жим тинглаб ўтиришлари керак. Лекин бу тинглаш қулоқ билан эмас, қалб билан, руҳ билан, кўнгил билан бўлар, моҳиятини Оллоҳдан ва расулидан бошқа ҳеч ким билмайдиган бир тиловат ва тинглаш билан тунлар безалар эди. Ўқилган ҳар оятда пайғамбаримизнинг айри бир хотиралари бўларди. Ҳар бир оятнинг қаерда, қачон, қайси сабаб билан нозил қилинганини яхши биладиган ҳам ул зот эдилар. Жаброили аминни тинглар эканлар, баъзан Ҳиро тоғининг қияликлари орасида берилган «Ўқи» амрини эслар, баъзан уйларида ваҳийнинг таъсиридан қутулиш учун ётоққа кирганларида нозил бўлган «Эй (либосларига) бурканиб олган зот, турингда, (инсонларни охират азобидан) огоҳлантиринг» (Муддассир, 1-2) оятлари билан титрар, баъзан Сафо тепалигида инсонларга илк бор даъват қилган кунларининг хотиралари билан яшар эдилар” (“Саодат асри қиссалари”дан).\nПайғамбаримиз (соллаллоҳу алайҳи васаллам) Рамазон кириши арафасида бундай марҳамат қилган эканлар: “Муборак ой сизларга кириб келмоқда. Сизларга унинг рўзасини тутиш фарз қилинди. У ойда жаннат эшиклари очилади, жаҳаннам эшиклари қулфланади ва шайтонлар кишанланади. Унда минг ойдан яхшироқ бир кеча ҳам бор. Кимки бу ойнинг яхшиликларидан маҳрум қолса, ҳақиқатдан ҳам маҳрум қолгандир!” (Имом Аҳмад ва Насоий ривояти).\nАллоҳ таоло ҳузурида рўза тутувчиларнинг мақоми қай даражада эканлиги ҳақида ҳадиси шарифда бундай дейилади: “Жаннат тўрт турли инсонга муштоқ бўлиб туради: Қуръон ўқувчи, тилини (ёмон сўзлардан) сақлагувчи, оч-яланғочларга овқат берувчи ва рамазон ойида рўза тутувчиларга”.\nШунингдек, рамазоннинг ўзига хос одоблари борки, инсон уларга бир ой мобайнида кўникма ҳосил қилгач, йил давомида ўша ахлоқ ва одобларни ўзида сақлаб, амал қилиши лозим бўлади. Яъни, ғийбат, чақимчилик, ёлғон сўз ва ёлғон қасамлардан тийилиш керак. Шу билан бирга, тилни фаҳш ва беҳудаликлардан, қалбни хусумат ва адоватдан, кўзни гуноҳ ишларга қарашдан, қулоқни ношаръий нарсаларни эшитишдан ва аъзоларни бировга зулм қилишдан сақлаш зарур.\nАллоҳ таоло барчамизга рамазонни қандай гўзал бошлаган бўлсак, шундай якунлашни насиб этсин!


Various Apps and Programs » Категориялар » Барча мавзулар » Саҳифа : 1\nУшбу CD Қуръони Карим маъносининг русча таржимаси, Фотиҳа сураси ва Амма порасидан иборат. CD Мадина Мунаввара қуръон босмахонаси қўли остида ишлаб чиқилган. Ушбу CD да сиз сураларни кўриб ҳамда осонликча эшитишингиз мумкин. Қироат Ҳафс ривоятида бир неча қорилар овози билан ўқилади. Шу билан биргаликда сиз сураларнинг русча таржимасини ҳам кўриб эшитишингиз мумкин. CD нинг яна бир ажралиб турадиган нуқтаси шуки, ҳоҳлаган сурадан ҳоҳлаган оятни истаганингизча такрорлаб эшитишингиз мумкин. Бу ўз ўрнида кўпчиликка айниқса ёш болаларга кўп манфаати тегади. Ушбу CD ни ўз компютеринигизга ўрнатиш учун мавжуд мужалладларни барчасини бир жойга тушириб олинг. Сўнг ru_CD_Quran.part1.rar деганини чертинг, ундан кейин setup.exe. деганини чертинг. Агар буни CD га чиқариб бошқаларга улашиш истагида бўлсангиз, тушириб олинган барча rar файлларни суратда кўриб турганингиздек белгиланг ва уларни rar ёрдамида очинг ундан кейин барчасини битта CD га кўчиринг.\nДастурчи : Маҳмуд Халил Ҳусарий\nБу "Саҳобанинг мусулмон бўлиш қиссаси" программаси тўплами бўлиб, Саудия Арабистони Қуръони Карим радио тармоғида қўйиб борилган. Ҳар бир ҳалқада саҳобалардан бир саҳобанинг мусулмон бўлиш қиссаси гўзал услубда баён қилинади.\nУшбу ҳадис энциклопедияси дастури 1400 ҳадис манбаини ўз ичига олган бўлиб, улардан 543 таси собиқ чоп қилинмаган ва ўрганилмаган қўлёзмадан иборатдир. Бунинг устига дастур 70 000 ҳадис ровийларининг таржимаи ҳолларини танитади. • Дастур манбаларни ўрганишда жуда тиниқ натижа беради, уларни зер-забар ҳаракатларини кўрсатиб, рақамлаб беради. Ҳар бир манбанинг муснад ҳадисларини алоҳида белгилаб беради. • Дастурнинг асосий имтёзларидан бири: такрор келган ҳадисни ўша такрорларга қўшиб, тахрижларини ва ўша ҳадиснинг шоҳидларини йиғиб беради. Шундай қилиб бизнинг олдимизда бир неча хил ривоятдаги ҳадислар, уларнинг турли йўллари, иснодлари жамланади. • Ҳадис илмидаги мисли кўринмаган 69 та хизмат. Бунинг тафсилотини дастурга қўшилган таништирув файлидан ўқиб олишингиз мумкин. • Ҳар бир илмий иш билан шуғулланувчи, бир қанча йиллар вақтини ўтказадиган кишига илмий ишларни чиқариб бериш хизмати ва бундан бошқа турли хил хизматлар мавжуд.\nШайх Солиҳ Фавзон кутубхонаси дастури\nШайх Саъдий кутубхонаси дастури\nАбдулмуҳсин Аббод кутубхонаси дастури\nШайх Файсал ибн Абдулазиз кутубхонаси дастури\nМуаллиф : Файсал ибн Абдулазиз Оли Муборак\nШайх Файсал ибн Абдулазиз кутубхонаси дастури шайхнинг ўзларига мансуб китобларни ўз ичига олган\nСаид Ал-Қаҳтоний кутубхоналари дастури\nСолиҳ Оли Шайх электрон кутубхонаси\nЖомеа Исломийя мажалласи дастури\nМуаллиф : Мадина Ислом Дорулфунуни илмий баҳс идораси


Яҳудий давлатини «Исроил» деб аташлик ҳукми нима? » Тавҳид\nЯҳудий давлатини «Исроил» деб аташлик ҳукми нима?\n1,115 марта ўқилган\nФазилатли шайх Робиъ ибн Ҳадий ал-Мадхалий ҳафизаҳуллоҳ\nБарча мақтовлар Аллоҳга хосдир. Росулуллоҳга, аҳли оила ва саҳобалари, ҳамда у кишининг йўлларига эргашганларга саловату саломлар бўлсин.\nҲозирда мусулмонлар ўртасида кенг тарқалган ажабланарли бир одат мавжуд. У ҳам бўлса ғазабга учраганлар бўлмиш яҳудий давлатини «Исроил» деб номлашликдир!\nУшбу хатарли ҳодисани инкор қилган бирор кишини кўрмадим! Ушбу атама пайғамбарларнинг пешволаридан бўлган улуғ бир пайғамбар қадрини ерга уради. У ҳам бўлса Аллоҳ таоло Ўзининг Азиз Китобида у кишини мукаррам оталари бўлмиш Иброҳим ва Исҳоқ билан олқиш айтган Яъқуб алайҳиссаломдир. Аллоҳ табарока ва таоло шундай деди: «(Эй Муҳаммад соллаллоҳу алайҳи ва саллам), сиз Бизнинг куч-қувват ва фаҳм-фаросат эгалари бўлган бандаларимиз – Иброҳим, Исҳоқ ва Яъқубларни эсланг! Дарҳақиқат Биз уларни бир тоза (хислат — мудом охират) диёрини эслаш (хислати) билан холис қилдик — покладик. Ҳақиқатан улар Бизнинг ҳузуримизда танланган, яхши кишилардандир» (Сод: 45-47).\nУшбу улуғ пайғамбарнинг исломдаги ўрни шундай. Энди, у киши яҳудлар билан ва яҳудлар у киши билан қориштирлиши қандай бўларкин? Кўплаб мусулмонлар у кишининг исмини ушбу давлатни қоралаганда тилга олиб: «Исроил шундай қилди. Шундай қилар эмиш», дейдилар!\nБу менинг назаримда бирор қаршиликсиз одатга кирган ҳодиса бўлишлиги у ёқда турсин, балки мусулмонлар ўртасида содир бўлишлигини ўзиёқ жоиз бўлмаган мункар ишдир!\nШулардан келиб чиқиб ўртага савол ташладик ва унга жавобан шундай деймиз:\nКофир, ярамас яҳудий давлатини «Исроил» деб аташлик сўнг унга «Исроил» исми билан мазаммат ва таъна етказиш жоизми?\nҲақ сўз шуки, ушбу иш жоиз эмас!\nДарҳақиқат, яҳудийлар мусулмон диёрларининг ўртасида Иброҳим ва Исроил мероси деган ном билан давлат барпо қилиш йўлида ўз ҳақ-ҳуқуқини шаръий ҳақ-ҳуқуққа айлантириб олишлик нуқтаи назаридан катта макр-ҳийлага қўл урган! Ўзининг сионист давлатини «Исроил» давлати исми билан номлашликда катта макр-ҳийлага қўл урган!\nУларнинг ҳийласига мусулмонлар лаққа тушди, ҳали мен омма деб айтмаяпман. Балки кўплаб маданиятлилар ўз хабар, саҳифа, ойнома ва гап-сўзларида «Исроил давлати», балки «Исроил» деб номлайдиган бўлишди. Хоҳ қуруқ хабарлар оқимида ёки таъна ва мазаммат сиёқида бўлсин. Балки лаънат айтишда ҳам. Ана шуларнинг бари мусулмонларнинг ўртасида юз беряпти. Минг афсуслар бўлсинким, ҳали бирор марта инкор қилинганини эшитмаяпмиз!\nДарҳақиқат, Аллоҳ таоло Қуръонда яҳудийларни кўп бор мазаммат қилди, лаънат айтди ва уларга ғазаб қилганини хабар берди. Бироқ «Яҳудийлар» ва «Исроил болаларидан иборат кофир бўлганлар» номи билан (зикр қилди). Улуғ пайғамбар, Аллоҳнинг халили Иброҳимнинг ўғли Аллоҳнинг улуғ пайғамбари Исҳоқнинг ўғли улуғ пайғамбар Яъқуб бўлмиш Исроил исми билан эмас, алайҳиссалоту вассалам!\nЯҳудийлар учун ушбу икки пайғамбар меросида бирор ҳақ-(улуш) йўқдир. Балки у мўминларгагина хосдир. Аллоҳ таоло шундай деди: «Одамларнинг Иброҳимга яқинроғи унинг йўлига эргашган зотлар, мана бу пайғамбар (Муҳаммад соллаллоҳу алайҳи ва саллам) ва иймон келтирган кишилардир. Аллоҳ мўминларнинг дўстидир» (Оли Имрон: 68). Аллоҳ таоло Ўзининг халили Иброҳимни яҳудий, насроний ва мушрикларга дахлсиз эканини эълон қилган ҳолда шундай деди: «Иброҳим яҳудий ҳам, насроний ҳам эмас, балки ҳақ йўлдан тоймаган ҳолида (Аллоҳга) итоат қилгувчи киши бўлган. У мушриклардан ҳам бўлмаган» (Оли Имрон: 67).\nМусулмонлар яҳудийларни Иброҳим ва Исроил наслидан эканини инкор қилмайди. Бироқ улар, яҳудийлар Аллоҳнинг, унинг элчиларининг душмани эканини қатъий айтадилар. Шу жумладан Муҳаммад, Иброҳим ва Исроилнинг душманларидир, алайҳиссалоту вассалам. Ҳамда пайғамбарлар билан уларнинг кофирлардан иборат душманлари ўртасида бирор мерос бўлмаслигини қатъий айтадилар. Хоҳ улар яҳудий ёки насроний ёҳуд араб мушриклари ёкида бошқалар бўлсин. Иброҳим ва бошқа пайғамбарларга одамларнинг энг яқинроғи, уларга иймон келтириб, муҳаббат қўйган ва эҳтиром кўрсатиб, уларга нозил қилинган Китоб ва Саҳифаларга иймон келтирган, ҳамда буларни динларининг асосларидан дея қарайдиган мусулмонлардир. Улар ушбу пайғамбарларнинг меросхўрлари ва уларга одамларнинг энг яқинроғидир!\nАллоҳнинг ери Унга ва ушбу улуғ пайғамбарларга иймон келтирган бандаларига хосдир. Аллоҳ таоло шундай деди: «Дарҳақиқат Биз (Лавҳул-маҳфузда) зикр қилгандан сўнг Забурда: «Албатта (жаннатнинг) ерига менинг солиҳ бандаларим ворис бўлурлар», деб ёзиб қўйгандирмиз. Албатта мана шу (Қуръонда) ибодат қилгувчи қавм учун етарли нарса бордир. (Эй Муҳаммад соллаллоҳу алайҳи ва саллам), дарҳақиқат Биз сизни барча оламларга фақат раҳмат (яъни Аллоҳнинг раҳмати-жаннатига етаклагувчи) қилиб юбордик» (Анбиё: 105-107). Пайғамбарларнинг душманларига ер юзида мерос йўқдир. Хоссатан яҳудлар учун ушбу дунёда ва уларга охиратда абадий жаҳаннам азоби бўлур!\nЯҳудийларнинг Фаластин ерига ворис бўлишлик ва улар у кишини кофирликда айблаб, турли қабиҳ сўзлар билан ҳақоратлайдиган Сулаймон (алайҳиссалом) ҳайкалини излашлик даъволарига рози бўлган кўплаб мусулмонларнинг ҳолатига ажабланасан киши! Ҳолбуки улар Сулаймон ва у кишидан бошқа Бани Исроил пайғамбарларининг энг хусуматгўй душманларидир. Аллоҳ таоло шундай деди: «Ҳар қачон бир Пайғамбар сизларга ёқмайдиган нарса (оятлар) билан келса, бировини ёлғончи деб, бировини ўлдираверасизларми?» (Бақара: 87).\nАхир, қандай қилиб айрим мусулмонлар (тиллари билан айтмасаларда) ўз ҳолатлари билан уларнинг ушбу ботил даъволарига рози бўляптилар?! Шу билан бирга уларни «Исроил» ва «Исроил давлати» деб атайдилар!\nАллоҳга қасамки, уларга ҳам Муҳаммад соллаллоҳу алайҳи ва саллам ва бошқа пайғамбар, ҳамда уларнинг рисолатларига ҳақиқий иймон келтирган Аллоҳ ва пайғамбару элчиларнинг дўстлари томонидан ҳам бир (қасос) куни бор ҳали!\nМусулмонлар Раббиларининг Китоби, пайғамбарларининг суннати, ҳамда Росул соллаллоҳу алайҳи ва саллам, у кишининг саҳобалари ва тобеъину дин пешволаридан иборат уларга гўзаллик билан эргашганларнинг йўлига асосланган ҳолатда ўзларини ақида ва манҳаж жиҳатидан ҳозирласинлар. Ана шу душманлари устидан ғалаба қозониш, дунё ва охиратдаги иззат ва саодатлари учун энг улкан воситадир!\nБидъат ва ботилга кўр-кўрона тақлид қилиш, ҳамда унинг аҳлидан қўлларини бутунлай тортсинлар. Сўнг турли кўринишдаги қуроллардан иборат моддий тайёргарликка ва бу борада лозим бўладиган онг ва аскарий-(ҳарбий) машқларга жиддий киришсинлар. Аллоҳ таоло Ўзининг элчисини бунга амр қилганидек: «(Эй мўминлар), улар учун имконингиз борича куч ва эгарланган отларни тайёрлаб қўйингизки, бу билан Аллоҳнинг ва ўзларингизнинг душманларингизни, ҳамда улардан ташқари сизлар билмайдиган — Аллоҳ биладиган бошқа бировларни ҳам қўрқувга солурсизлар» (Анфол: 60).\nУшбу ҳужжатдаги қувват турли қуроллардан иборат душманни қўрқитадиган барча куч-қувватни ўз ичига олади.\nРосул соллаллоҳу алайҳи ва саллам шундай дедилар: «Огоҳ бўлинг, қувват – ўқ отишдир. Огоҳ бўлинг, қувват – ўқ отишдир. Огоҳ бўлинг, қувват – ўқ отишдир». Ўқ отиш эса ўқ узиладиган ҳар бир қуролни ўз ичига олади. Буларнинг барини ё ишлаб чиқариш, ёки сотиб олиш, ёҳуд бошқа йўллар билан қўлга киритиш вожиб бўлади!\nДарҳақиқат, ушбу шарафли, улуғ пайғамбар исмини пасткаш давлат, ғазабга дучор бўлган ва ёлғончи умматга ишлатилишидан яна бир бор ниҳоятда ажабланаман. У ҳақда гап кетганда, хабарлар ва мазаммат ўрнида: «Исроил» ва «Исроил давлати» дейилади. Гўёки кенг исломий араб-(ўзбек) тили торлик қилиб, фақат ушбу номни топганларидек!\nСўнг ушбу иш борасида ўзлари ҳақида ҳеч фикр юритиб кўрдилармикин, у Аллоҳ ёки Унинг элчиси соллаллоҳу алайҳи ва саллам рози бўладиган ишми? У Аллоҳнинг пайғамбари Исроил рози бўладиган номми ёки у киши тирик бўлганда норози бўлармиди?\nЯҳудийларга у кишининг номлари билан йўналтирилаётган мазаммат ва таъна ўзлари билмаган ҳолда у кишига ҳам бориб тегишини билмайдиларми?! Абу Ҳурайра розияллоҳу анҳудан ривоят, Росулуллоҳ соллаллоҳу алайҳи ва саллам шундай дедилар: «Аллоҳ таоло мендан Қурайшнинг ҳақорат ва лаънатларини қандай буриб юборганига ажабланмайсизларми? Улар мен Муҳаммад-(мақталган) бўлганимга қарамай музаммам-(мазаммат қилинган, қораланган) дея сўкиб, лаънатлайдилар». Аҳмад ва Бухорий ўз «Саҳиҳ»ларида (3533) ҳамда Насоийлар ривоят қилишди.\nАхир, қандай ўз мазаммат, лаънат ва таъналарингизни Аллоҳнинг душманлари қолиб, Унинг пайғамбар, элчи ва танлаганларидан бири бўлмиш улуғ пайғамбарнинг исмига қўллайсизлар?\nАгар бирор киши: «Ушбу атама Тавротда мавжуд» деса, биз шундай деймиз: Бу ҳам аҳли Китобнинг ўзгартирганларидан бўлишлиги эҳтимолдан узоқ эмас. Аллоҳ таоло улар ҳақида гувоҳлик берганидек, улар Китобни ўз қўллари билан ўзгартириб, сўнг: у Аллоҳнинг ҳузуридан, дейдилар. Балки ўзгартирилган Тавротда Аллоҳнинг пайғамбарларини куфр ва тубан сифатлар билан айбловлар топилади. Ҳолатлари шундай бўлса, уларнинг китобларидаги нарса қандай ҳужжатликка ярасин?!\nАллоҳ таолодан мусулмонларнинг барчаларини Ўзи яхши кўриб, рози бўладиган сўз ва амалларга муваффақ айламоғини сўраймиз. Албатта Раббимиз дуоларни Эшитувчидир.\n/ Кутубхона / Турли мавзулар / Яҳудий давлатини «Исроил» деб аташлик ҳукми нима?\n• Мотуридия Куллобиянинг асранди қизидир\n• «Аллоҳу акбар»нинг маъноси\n• Шаъбон ойи ўртасидаги тун фазилати ҳақида\n• Ҳайит намозларининг ҳукми\n• Аллоҳдан ўзгалардан мадад сўрашлик катта Ширкдир\n• Миср воқеалари борасида насиҳат\n• Рўзадорга таом тайёрлаганга ажр борми?\n• Бир шахсда ҳақ ва ботил эътиқод жамланиши мумкинми?


Норинда лимончилик тармоғи истиқболи қандай? - Халқ сўзи\n09:33 13 Сентябр 2021 Жамият\nҲасан ПАЙДОЕВ - “Халқ сўзи”\nЛимончилик. Бугун ушбу соҳа ҳар қачонгидан-да ривожланяпти, ҳудудларда, айниқса, водий томонларда лимон етиштириш бўйича хайрли ташаббуслар амалга ошириляпти. Муҳими, бу борадаги ишларда секторлар, хусусан, 2-сектор масъуллари ҳам фаол иштирок этишмоқда.\nНорин тумани 2-секторида Президентимизнинг лимончилик тармоғини янада ривожлантиришга доир қарорлари ижросини таъминлаш мақсадида бир қатор ишлар амалга оширилди.\nСекторга бириктирилган 14 та маҳаллада 10,839 та оила истиқомат қилади. Аҳоли сони эса 40882 нафарни ташкил этади.\nСектор раҳбари ташаббуси билан лимон кўчатларини етиштириш ва лимон етиштирувчи иссиқхона хўжаликларини ташкил этишни жадал ривожлантириш, соҳанинг экспорт салоҳиятини янада юксалтириш ҳамда аҳоли бандлиги ва даромадлари даражасини ошириш мақсадида сектор ҳудудидаги Боёвул, Сузақовул, Тошлоқ ва Хўжабод маҳаллаларида лимончилик иссиқхоналари ташкил этилган. Мазкур махаллаларда етиштирилган лимончилик кўчатлари республикамизнинг водий ва воҳа вилоятларига ҳамда Марказий Осиё давлатларига экспорт қилинади.\nМисол учун, “Бойовул” МФЙда 535 та хонадонда 2691 та аҳоли истиқомат қилиб 380 та хонадон лимончилик иссиқхоналари орқали даромад олиб келади. Шу сабабли маҳаллабай ишлаш тизими орқали Бойовул маҳалласини ўсиш нуқтаси (драйвер) лимончиликни ривожлантириш этиб белгиланди.\nТуман прокурори ташаббуси билан шу йилнинг 6 ойида биргина Боёвул маҳалласининг ўзига лимончилик етиштириш учун 84 та иссиқхона қуриб берилди. Шундан, 60 та хонадонга “Туронбанк” кўмаги билан 3 йил имтиёзли даври билан 7 йил муддатга ҳамда бандлик жамғармаси хисобидан 24 та хонадонга субсидия асосида иссиқхона қурилиши таъминланди.\nСектор раҳбари ташаббуси билан 2-сектор биносида лимончилик сир асрорларини ўргатиш мақсадида замонавий лимончилик ўқув маркази ташкил этилди. Унинг ёнида бўш турган 3 сотих ер майдонига лимон кўчатларини етиштирадиган тажриба (эксперимент) маркази учун иссиқхона ташкил этилди.\nЎқув марказида Боёвул маҳалласида лимончилик мактабига асос солган “Валижон хожи ота” фарзандлари Жасурбек Маҳмудов томонидан “ёшлар дафтари”, “аёллар дафтари” ва “темир дафтар” ва ишсиз фуқароларга лимончилик етиштиришдан бошлаб, сотиш жараёнигача бўлган сирларни ўргатиш йўлга қўйилди.\nЛимончилик мактаби асосчиси “Валижон хожи ота” хонадонида бир йилда 6 сотих иссиқхонанинг 3 сотихидан 9 минг дона лимон кўчати ҳамда 3 сотихидан эса 6 тонна лимон махсулоти олинади. Ҳар йили етиштирилган 9000 дона лимон кўчатини донасини 20 минг сўмдан 180 млн. сўмга ва 6 тонна лимон маҳсулотини 1 кг.ини 25 минг сўмдан 150 млн. сўмга сотиб даромад олинади. Бир йилда 6 сотих иссиқхонадан ўртача 330 млн. сўмдан даромад олиш мумкин.\nБундан кўриниб турибдики, 1 сотих иссиқхонадан бир йилда 3 минг дона лимон кўчати етиштириш мумкин бўлиб, уни сотишдан 60 млн. сўм даромад олиш мумкин. Яшаб турган хонадонида кўп меҳнат ва харажат талаб этилмайдиган бу томорқа тажрибаси оммалаштирилмоқда.\nТашкил этилган ўқув марказида лимончилик сир асрорларини ўрганиш истагини билдирган “ёшлар дафтари”, “аёллар дафтари” ва “темир дафтар” ҳамда ишсиз фуқароларнинг 84 нафарига лимончилик кўчатлари ва махсулотларини етиштириш сирлари ўқитилди.\nЎқув марказида тахсил олаётган ўқувчиларга бепул ўқитиш билан бирга туман бандликка кўмаклашиш маркази томонидан стипендия ҳам тайинлаб берилган. Бу эса ўқув марказида ўқимоқчи бўлган ўқувчилар сонини кескин ортишига ҳам сабаб бўлмоқда.\nЎқув марказини битиргандан сўнг, 60 нафар ўқувчининг 40 нафарига “Туронбанк” томонидан 3 йил имтиёзли даври билан 7 йил муддатга ҳамда 24 нафарига эса бандлик жамғармаси маблағлари хисобидан субсидия асосида иссиқхона қурилиб, лимончилик кўчатлари экиб берилди. Натижада эҳтиёжманд 84 та хонадоннинг ишсиз аъзоси бандлиги таъминланиб, ўз хоҳишларига кўра тегишли дафтардан чиқарилди.\nЮқорида қилинган ишлар самарасини кўрган Боёвул маҳалласининг қўшимча 56 та хонадонлари ўз ҳисобларидан томорқасига иссиқхона ташкил этиб, лимон кўчатлари экишди.\nҲозирда Боёвул маҳалласидаги жами 535 та хонадондан 520 та хонадонга лимонария иссиқхоналари ташкил этилишига эришилиб, 97 фоиз хонадонларининг бандлиги таъминланиб, даромади яхшиланди. Бундан ташқари, Боёвул маҳалласига қўшни бўлган Хўжабод, Нурзиё, Сузақовул ва Тошлоқ маҳаллаларида ҳам қўшимча 120 та иссиқхоналар қурилиб, лимончилик кўчати етиштиришга ихтисослаштирилди.\nСектор ҳудудида етиштирилган лимон кўчатлари ва махсулотлари нафақат республикамизнинг водий ва воҳа вилоятларига балки, Қозоғистон, Қирғизистон, Тожикистон, Туркманистон ва Россия давлатларига экспорт қилинмоқда.\nЖорий йилда сектор ҳудудидаги маҳаллаларда 400 та лимонарияга ихтисослаштирилган иссиқхона ташкил этиш режалаштирилиб, мазкур хонадонларда яшовчи 800 нафар аҳолининг бандлигини таъминлаш режалаштирилди.\nНорин тумани 2-сектори тикувчилик корхоналари фаолиятини йўлга қўйиш бўйича ҳам бир қатор ишларни амалга ошираётир.\nЖумладан, сектор ҳудудидаги Тошлоқ маҳалласида 1965 йилда қурилган маданият маркази биноси 1995 йилгача фаолият кўрсатиб, ундан кейин ҳозирги кунгача хароба ҳолатда турган. Сектор раҳбари ташаббуси билан мазкур бино тадбиркор Тўйчибек Муҳаммаджоновга тикувчилик фаолиятини ташкил этиш учун “0” балансда берилган.\nТадбиркорга 100 фоиз субсидия (бепул) асосида 150 та тикув машинаси ҳам олиб берилган. Тадбиркор томонидан 800 млн. сўм ўз маблағлари ҳисобидан бино қайта таъмирдан чиқарилиб, “Гулнора — Шукрона текстил” ИЧК ташкил этилди.\nМазкур корхона ҳозирда кузги “Кител ва камзул”лар ишлаб чиқариб, Россияга экспорт қилиш йўлга қўйилди. Корхонада сектор ҳудудида жойлашган Тошлоқ ва Сузақовул маҳаллаларида яшовчи “аёллар дафтари”, “ёшлар дафтари” ва “темир дафтар”да рўйхатда турувчи 50 нафар ва ишсиз 50 нафар жами 100 нафар фуқаролар тикувчилик билан шуғулланмоқда. Ҳозирда корхонада қўшимча юзта ишчи ўрни яратиляпти.\nАйтиш жоизки, иккинчи сектор масъуллари аҳоли бандлигини таъминлаш, бу борада уларнинг муаммоларини ҳал этиш, тадбиркорлик фаолиятини ташкил этишларига кўмаклашиш борасида муносиб ҳисса қўшиб келяпти. Бу халқимиз турмуш фаровонлигини яхшилашда муҳим аҳамият касб этаётир.


16 октябр 2021, Тошкент вақти: 17:37\nДарахтларни кесишга мораторий 2024 йилгача узайтирилди.\nПрезидент раислигида 24 август куни ўтган видеоселекторда дарахтларни кесишга мораторий 2024 йилга қадар узайтирилгани ҳақида билдирилди.\nМораторий даврида 316 минг дона қимматбаҳо дарахт асраб қолинган. Бироқ 2,8 мингта қимматбаҳо ва 2 мингдан зиёд кам қимматли дарахтлар ноқонуний кесилган.\nШундан келиб чиқилган ҳолда Ички ишлар тизимида Тошкент шаҳри ва вилоятлар марказларида фаолият юритадиган экология полицияси ташкил этиладиган бўлди.\n“Барча раҳбарлар бир нарсани аниқ эшитиб олсин. Бундан буён бирорта „яшил ҳудуд“ ва жамоат паркида ҳар қандай дарахтларни кесиш қатъиян тақиқланади”, — деди президент.\nБундан ташқари президенти октябрь-ноябрь ойларида 55 миллион, келгуси йил баҳор мавсумида 70 миллион дарахт экишга кўрсатма берди.\nАввалроқ видеоселектор йиғилишида президент экология ва атроф-муҳитни муҳофаза қилиш давлат қўмитаси раиси Алишер Мақсудовни ишдан олгани хабар қилинган эди.


Эктор Купер шармандали мағлубиятга қандай изоҳ берди? » Ўзбекистон янгиликлари – Zamin.uz\nЭктор Купер шармандали мағлубиятга қандай изоҳ берди?\n05 сентябрь 2019, 22:26\nСал аввал якунига етган Фаластин - Ўзбекистон баҳсидан сўнг матбуот анжумани ташкил этилди.\nЎзбекистон терма жамоаси ЖЧ саралаш босқичидаги илк учрашувни 0:2 ҳисобидаги мағлубият билан бошлади. Терма жамоамиз бош мураббийи Эктор Купер ўйиндан кейинги матбуот анжуманида қуйидаги фикрларни билдирди.\n- Мен жуда ғазабдаман. Футболчилардан бундай ўйин кутмагандим. Ўтказиб юборилган биринчи голга қадар яхши ўйнаётгандик. Лекин биринчи голдан кейин ҳаммаси ўзгариб кетди. Футболчилар ўйинга эътиборни йўқотиб қўйишди. Ҳимояда хатолар юзага келди. Вазиятни ўзгартириш учун захирадан футболчилар ўйинга қўшилди, иккинчи ҳужумчини майдонга туширдик. Лекин бу ҳам ёрдам бермади. Шуни айтишим керак, саралаш босқичи энди бошланди ва биринчи ўйиндан кейиноқ якуний хулосани бериш қийин. Ҳали олдинда ўйинлар кўп ва вазиятни ўнглай оламиз.\n- Бугун жуда бир аламли мағлубият бўлди. Осиё Кубогида Туркманистонга қарши баҳсни ҳисобга олмаганда терма жамоамиз қачон чиройли ўйин кўрсатганини эслаш қийин. Ўзбекистон терма жамоаси учун ҳаммаси кеч бўлмасидан истеъфога чиқиш пайти келмадими?\n- Сиз биринчи ўйиндан кейиноқ истеъфо сўраяпсизми? Мен буни нормал ҳолат деб ҳисобламайман. Чунки биз энди саралашда биринчи ўйинни ўтказдик. Ҳеч қаерда дастлабки мағлубиятдан кейиноқ мураббий ишдан бўшатилмайди.\n- Фаластин терма жамоаси кўрсатган ўйин ҳақида дея оласиз? Бизнинг терма жамоа қанчалик узоққа бора олади?\n- Аввало Фаластин терма жамоасини ғалаба билан табриклайман. Жамоангиз бугун ҳақиқатан яхши ўйин кўрсатди. Лекин мен дарҳол бу жамоа ҳақида тайинли гап айтмаган бўлардим, чунки олдинда ўйинлар кўп ва вазият ўзгариб кетиши мумкин. Кейинги босқичга чиқиш учун ҳар икки жамоада имконият бор.\n- Жамоангиз бугун жиддий мағлубиятни қабул қилиб олди. Лекин олдинда ҳали Саудия Арабистонига қарши ўйинлар бор. Фаластиндан ҳам кучли жамоага қарши имкониятларни қандай баҳолайсиз?\n- Мен кеча айтгандим: илк ўйинни ғалаба билан бошлаш жуда зарур деб. Аммо бугун бунинг акси бўлди. Бошидан хато бўлди ва бундай бўлишини ҳеч ким кутмаганди. Вазифамиз мағлубиятдан тегишли хулоса чиқарган ҳолда кейинги беллашувларга ҳозирлик кўриш.\n- Қувондиқ Рўзиев билан Икром Алибоевни Санжар Шоаҳмедов билан Достон Ҳамдамовга алмаштирилишини хато деб ҳисоблайсизми?\n- Биз нима учун алмаштиришларни амалга орширдик? Чунки Қувондиқ Рўзиев толиқиб қолганди. Икром Алибоев ҳақида ҳам шундай деса бўлади. Яна шуни айтишим керак, бу мағлубиятдан кўп ҳам фожеа ясаш керак эмас. Битта ғалаба ҳаммасини ювиб кетади. Шу боис ҳаммани сабрли бўлишга чақираман. Саралаш баҳслари якунига етгунча кутишимиз керак, шундан сўнггина натижа кўзга ташланади.\n- Терма жамоамиз кўрсатган ўйин сиз учун уятли эмасми?\n- Мен буни уятли демаган бўлардим. Чунки майдонга тушган футболчилар барибир ўзларини кўрсатишга ҳаракат қилишди. Ўйинимиз қанчалик уятли ёки яхшилигини саралаш босқичининг охирида эгаллаган ўрнимизга қараб кўрамиз.\nЯнгиликлар » Спорт » Эктор Купер шармандали мағлубиятга қандай изоҳ берди?\n18:18 «Мақсадимиз – гуруҳда биринчи бўлиш» — Фаластинга қарши ўйиндан олдин матбуот анжумани ўтказилди\n08:48 Эктор Купер: "Натижадан хурсанд эмасман, лекин ўйинимизда ўзгариш бор дея оламан"\n23:00 Ниҳоят, Эктор Купер иштирокида матбуот анжумани бўлади


Янги таржима — «Жавдарзордаги халоскор»\nАсар дастлаб у катталар учун мўлжалланган бўлса-да, лекин жамиятдаги сохталикларни танқид остига олгани ҳамда ғазаб, жамиятдан бегоналашиш каби мавзуларни кўтаргани учун ўспиринларнинг севимли китобига айланган. Асар жуда кўп тилларга таржима қилинган. Ҳар йили бир миллионга яқин нусхада сотилади. Умумий савдо ҳажми эса 65 миллионтани ташкил қилади. Асарнинг бош қаҳрамони Ҳолден Кольфильд ўсмирлар исёнининг тимсолига айланишга улгурган. Роман, шунингдек, маъсумлик, асллик, тегишлилик, йўқотиш, боғлиқлик, интим ва тушкунлик каби мураккаб масалаларга ҳам тегиб ўтади.\n2005 йил Time журнали асарни 1923 йилдан бошлаб инглиз тилида ёзилган 100 та энг яхши романлар рўйхатига киритган. Modern Library нашриёти эса романни XX асрнинг 100 та энг яхши асарлари қаторидан жой олишга лойиқ деб топган. 2003 йил Би-би-сининг The Big Read («Энг кўп ўқилган») сўровномасида 15-ўринни эгаллаган.\nНашрдан чиққач 2 ой муддатда оммалашиб кетган романда 16 ёшли ўсмир йигитнинг дунёқараши, атрофидагиларнинг иккиюзламачилиги ва соҳталикларидан безорлиги, ҳаётга бўлган очиқ муносабати, синглисини жондан севган меҳрибон ака тимсоли ёритилган. Муаллифнинг ўзи 1953 йилги интервьюсида романни қисман автобиографик, деб атаган.\nМаҳсулот коди: Javdarzordagi xaloskor\nМуаллиф: Джером Дэвид Сэлинджер\nБетлар сони: 252\nСерияси: Жавдарзордаги халоскор\nJerom Selinjer, Жером Сэлинжер, Jerome Salinger, Javdarzordagi xaloskor, Жавдарзордаги халоскор\n«Uch og‘ayni» romani rus tilida birinchi marta chop etilishi bilanoq katta shov-shuvga sabab bo‘ldi,..


«Реал» Погбага 5 йиллик шартнома таклиф қилди » Скачать музыку бесплатно новинки музыки 2016-2017\n«Реал» Погбага 5 йиллик шартнома таклиф қилди\nКомментариев: 0 Просмотров: 150 Дата: 10-06-2016, 15:54 «Реал» томонидан «Ювентус» жамоаси ярим ҳимоячиси Поль Погба учун берилган таклиф тафсилотлари маълум қилинди. Sky Italia журналисти Жанлуки Ди Марционинг сайтида маълум қилинишича, мадридликлар клуби раҳбарияти франциялик футболчи Мино Райоланинг агенти билан бир неча кун олдин Монте-Карлода учрашиб, музокара ўтказган. «Реал» бу ёш футболчи учун йилига 10 миллион евро тўлашни назарда тутувчи 5 йиллик шартнома таклиф қилган. Қайд этилишича, томонлар яқин орада яна бир бор учрашув ўтказишади. Бундан олдинроқ, мадридликлар ушбу футболчи учун «Ювентус»га 120 миллион евролик таклиф бергани ҳақидахабар қилинганди. Футболчи учун унинг биринчи жамоаси «Манчестер Юнайтед» жамоасидан ҳам жиддий қизиқиш билдирилмоқда. - деб хабар бермоқда Stadion.uz нашри.


Батафсил... Янги шарх қўшиш ҲОМИЛАДОРЛИКДА ЖИСМОНИЙ МАШҚЛАР МУМКИНМИ?\nҲомиладорлик даврида бўлажак она ўз саломатлигига бефарқ бўлмаслиги шарт. Кун тартиби, овқатланиш ҳамда жисмоний машқларга эътибор билан ёндашган маъқул. Фойдали таомнома тузиш, янгича кун тартибига риоя этиши муаммо бўлмаслиги мумкин. Аммо учинчи қоида борасида ўйланмай иложимиз йўқ. Хўш, бўлажак оналар учун жисмоний машқлар қанчалик муҳим? ҳомиладорликдан аввал спорт билан шуғулланмаган аёлга машқларнинг нима кераги бор? ҳомилага таъсири бўлмайдими? Келинг, бу саволларга малакали мутахассислардан жавоб оламиз.\nБатафсил... Янги шарх қўшиш Ҳомиладорликдаги буйрак хуружлари\nБиринчи фарзандимга ҳомиладорлик вақтим маъюс юрганимни кўрган шифокорнинг дакки бергани ҳеч ёдимдан чиқмайди: «ҳомиладорлик – тўққиз ой давом этадиган ҳақиқий қувонч. Шу даврни бошидан кечирган аёлгина бир умрга татигулик бахтга эришади». Аслида ҳам, шундай экан! Аммо ўша хурсандчиликка панадан бош кўтариб чиқадиган турли хасталикларнинг соя солиши ҳам айни ҳақиқат . Буйрак касалликлари ана шулар жумласидандир.\nБатафсил... Янги шарх қўшиш Ҳомиладорликда шишиб кетиш хавфлими? Табриклаймиз яқинда она бўласиз! Энди танангизда кечадиган турли ўзгаришларга ҳам тайёр туришингиз лозим. Агар уйқудан уйғонгач кўзгуга қараб, бир кечада нақд 5 килога семиргандек кўринсангиз ажабланиб ўтирманг. Бу кўпгина аёлларда кузатиладиган шишлар бўлиб, уларнинг сабаблари ва оқибатлари ҳақида олий тоифали акушер-гинеколог Нилуфар БЎСТОНОВАдан билиб олишингиз мумкин.Батафсил... Янги шарх қўшиш Бошқа мақолала...


Хоразмлик 33 ёшли аёл турмуш ўртоғига буйрагини берди - EFFECT.UZ\n. 19:40 | 19.06.2021\nХоразмда 33 ёшли аёл ўз рафиқасига буйрагини берди, деб хабар бермоқда Соғлиқни сақлаш вазирлиги матбуот хизмати хабар бермоқда.\nМаълум бўлишича, Республика шошилинч тиббий ёрдам илмий марказининг малакали мутахассислари томонидан марказнинг вилоят филиалида хоразмлик шифокорлар билан биргаликда буйрак трансплантацияси амалиётини муваффақиятли ўтказилди.\nТиббиёт фанлари доктори Фарҳод Хаджибаев раҳбарлик қилган амалиёт жараёнлари қарийиб беш соат давом этди.\nБоғот туманилик 33 яшар Юлдуз Рўзметова ўз турмуш ўртоғи 36 яшар Мардон Полвоновга бир буйрагини берди. Ҳозирда уларнинг аҳволи яхши.\n“Марказимиз томонидан қисқа вақт ичида 137 марта ўтказилаётган бундай ноёб амалиёт илк бор вилоятда бажарилиши тарихий аҳамиятга эга”, — дейди марказ бош директори Даврон Туляганов.\n“Турмуш ўртоғим бир йилдан буён гемодиализ муолажаси олиб келади. Туманимиз вилоят марказига узоқлиги бизга анча ноқулайлик туғдирарди. Ҳатто хорижга бориб даволатишга ҳам рози эдик. Дунёда фалон пул турадиган амалиёт вилоятимизнинг ўзида бепул амалга оширилганидан хурсандмиз.\nНасиб қилса, икки фарзандимизни ҳам зиёли, эл-юрт корига ярайдиган инсонлар қилиб тарбиялаймиз. Орзуим ўз турмуш ўртоғим ва фарзандларим билан бахтли яшашдир”, — дейди Юлдуз.\nШу кунларда мазкур филиалда иккинчи ноёб амалиётга тайёргарлик кўрилмоқда\nДафн маросимдан қайтиб турган ўғил тошбўрон қилинди. ИИБ бунга муносабат билдирди\nСурхондарё ва Хоразмда электр станциялари қурилади


13:20 msk, 24 Сентябрь 2020\nМарказий Осиё янгиликлари: Қозоғистон\nЖамият Ўлим водийсидаги Ажал фурсати. Қозоғистонда ёниб кетган автобус иши бўйича судда гувоҳлар сўзлай бошладилар\nЖамият Ўзбекистонликлар Шавкат Мирзиёевдан чиқиш визасини бекор қилишни сўрашмоқда\nЖамият Қозоғистон: Қорамуртда нима бўлди?\nАвгуст ойининг охирида Қозоғистон жанубида хавотирли миш-мишларни келтириб чиқарган ҳодиса содир бўлди: асосан қозоқлар истиқомат қиладиган Мадани овули ёшлари аҳолисининг кўпчилиги ўзбек бўлган қўшни Қорамурт қишлоғида тўполон уюштирдилар. Ушбу ҳодиса ҳақида хабар тарқатгани учун Қозоғистонда “Фарғона.Ру” веб-сайтига тўсиқ қўйилди: айни пайтда бизнинг ресурсимиз “Қазақтелеком” интернет-провайдерлари абонентлари учун фақат анонимайзерлар ёрдамида очиляпти. Таҳририятимиз бу муаммони ҳал қилишга киришган. Шу вақт ичида мухбиримиз Қорамурт қишлоғида бўлиб жабрланганлар билан суҳбатлашди ҳамда аслида нима содир бўлганини аниқлашга уринди.\nПахта Қозоғистон пахтаси: Синовлар даври\n“Сўнгги йигирма йил ичида Қозоғистоннинг жанубий вилоятларида илк бор ғўза экиш қисқарди. Йилдан-йилга кўпроқ майдонларни эгаллашга интилаётган монокультура сув етишмаслиги важидан чекинмоқда. Маҳаллий деҳқонлар ўзларига қарашли хўжаликларида бошқа экин етиштириш борасида ўйланиб қолдилар...”\nЖанубий Қозоғистонлик муаллифнинг ушбу мақоласи билан “Пахта” дея аталувчи янги рукн ва махсус лойиҳа очмоқдамиз. Мухбирларимиз, маҳаллий фермерлар ва малакали мутахассислар ёрдамида пахта кимга қандай бойлик келтираётгани, Марказий Осиё деҳқонлари олдида“оқ олтин” қандай муаммоларни кўндаланг қилиб қўяётгани, унинг минтақа мамлакатлари ҳаётига кўрсатаётган таъсири ҳақида бир қатор мақолалар сериясини тайёрламоқчимиз.\nЖамият Қозоғистон: Мамлакат жанубида тўй тантаналарида асоссиз исрофгарчиликка қарши уруш эълон қилинди\n07.04.2008 18:25 msk\nТуркистон ўзбек маданият маркази 2008 йилни маҳаллий ўзбеклар учун катта муаммога айланган тўй тантаналарини тартибга солиш йили дея эълон қилди. Кишини хонавайрон қиладиган даражадаги бу тантаналар Туркистон аҳолисининг яхши бўлмаган аҳволини анчагина аянчли аҳволга солиб қўйди. Тахминий ҳисобларга кўра, тўй муносабати билан бир миллиондан ўн миллионгача танга миқдорида пул сарфланади. Аҳолининг аксарияти банкдан олган кредит эвазига дабдабали тўй ўтказишга уринмоқда.\nМуҳожирот, фуқаролик Меҳнат муҳожирлари  Қозоғистон учун яхшиликми ёки ёмонлик?\n21.02.2008 06:02 msk\nҚозоғистон кадрларга жиддий танқисликни бошидан кечирмоқда.2007 йил охирига келиб мамлакатда ишсизлик даражаси 0,7 фоизни ташкил этган. Деярли юз фоизлик меҳнат бандлиги мамлакатда ишчи кучининг етишмаслигидан дарак беради. Сўнгги йилларда Қозоғистон иқтисодиёти кучли суратлар билан ривожланмоқда. Ўзўзидан аҳолининг турмуш фаравонлиги даражаси, иш ҳақи ўсмоқда. Қозоғистон Марказий Осиё ҳудудининг етакчиси сифатида тан олинганидан бери бу мамлакатга чет элликлар оқими кучайиб кетди.\nИнсон Ҳуқуқлари Қочқин журналист Улуғбек Ҳайдаров ўзини Ўзбекистон махсус хизматлари ходимлари ўғирлаб кетмоқчи бўлганларига ишончи комил\nҚулоннинг ташқи кўриниши эшакка жуда ўхшайди, шу туфайли уни халқ орасида ёввойи эшак деб ҳам атайдилар. Лекин аслида қулон отдир. Ташқи кўринишининг эшакка ўхшаши унинг пурвиқорлигига ҳамда зарур пайтда соатига тўқсон километр тезликда югура олишига мутлақо халақит бермайди. 1956 йилда қулонлар йўқолиб бораётган тур сифатида Бутунжаҳон Қизил Китоби ва Қозоғистон Қизил Китобига киритилган. Йигирма йилча аввал улар республикада деярли қолмаганди, ўшанда қулонлар сонини кўпайтириш билан ошиғич шуғулланиш ҳақида қарор қабул қилинганди.\nЖамият Қозоғистон армиясидаги дедовшчина муаммоси ҳақида аввалда бўлгани каби лом-мим дейилмаяпти\n03.10.2007 19:56 msk\n“Ўз армиянгни боқ, акс ҳолда, бегона армияни боқасан” аксиомасини ҳеч қаерга йўқолгани йўқ. Аммо солиқ шаклидаги ионалардан ташқари армия “кишилик қурбонлари”ни ҳам талаб қилади. Гап хизматга янги келган аскарларнинг эскилари томонидан хунук тарзда таҳқирланиши шаклидаги дедовшчина ҳақида бораяпти. Бу уятли кўриниш ҳақида ҳамма эшитган, “Фарғона.Ру” ахборот агентлигининг бугунги суҳбатдошлари эса буни ўз таналарида синаб кўрганлар.\nЖамият Қозоғистон: Туғилишнинг кўплиги туфайли болалар боғчалари қуриб улгурмаяптилар\n15.09.2007 18:22 msk\nҚозоғистонда болаларнинг мактабгача муассасалари етишмаслиги муаммоси ўз долзарблигини йўқотмаяпти. Аснода, мамлакатда туғилиш даражаси ўсиб бормоқда. Қозоғистон таълим ва фан вазири Жансеит Туймебаевга кўра, яқин уч йил ичида эллик бешта болалар боғчаси қуриш ва аввалда ёпилган бир юз ўттиз битта мактабгача таълим муассасасини қайта тиклаш мўлжалланаяпти. Бу муаммони бироз камайтирса-да, афсуски, уни ҳал қилолмайди.\nИнтервью Курт Вейс: “Фақат ҳомийлар ва сармоядорлар ҳисобига кун кечирувчи сайтнинг келажаги йўқ”\nТаҳлил Назарбоев киритган тузатиш\n23.08.2007 14:23 msk\nҚозоғистондаги сайловларда иштирок этган ЕХҲТ кузатувчилардан бири ҳақли равишда эътироф этганидек, дунёда парламенти бир партияли бўлган демократик мамлакат йўқ. Аммо парламентда бир неча партиянинг бўлиши мамлакатни демократик давлатга айлантириб қўя оладими? Бунга бериладиган жавоб қозоғистонлик расмийларнинг жаҳонга бу қадар журъатли сайлов натижаларини тақдим этиш қарори каби жўн ва соддадир: йўқ, айлантириб қўя олмайди.\nЖамият Қозоғистон: “Депрессив ҳолатдаги” шаҳарга ҳаёт бағишланди\nҚозоғистоннинг Қаратау шаҳрида авж олган қурилиш-таъмирлаш ишлари кишида катта таассурот қолдиради. Бу ерда ярим вайрона ҳолатдаги уйларни, эгалари томонидан ташлаб кетилган кўплаб квартираларни қайта тиклаш бўйича дастур фаоллик билан амалга оширилмоқда. Бу ерда уч юз АҚШ долларига уч хонали квартира сотиб олиш мумкин. Одамлар Қаратауда яшаш учун ҳатто қўшни республикалардан ҳам кўчиб келмоқдалар.\nСиёсат Қозоғистондаги парламент сайловларида яна мамлакат президенти ғалаба қозонди\n20.08.2007 11:02 msk\n“Доимгидек бўлишини истагандилар, лекин ундан яхшироқ бўлиб чиқди”. “Чироқни ўчиринг, ҳаммангиз бўшсиз”. “Президентни ёқловчи партиянинг шарафсиз зафари”. “Отага туҳфа”. “Туяқбайни аҳмоқ қилишди”. “Яккаҳокимчилик билан табриклайман”. Маҳаллий веб-форумларга кирган оддий ташрифчилар Қозоғистонда бўлиб ўтган парламент сайловлари натижалари юзасидан якшанба куни эрталабдан ана шундай шарҳлар қолдирганлар. Экспертлар ва таҳлилчилар эса сайлов натижалари республика президенти Нурсултон Назарбоевнинг позицияси мутлақо мустаҳкам эканини намойиш қилди, деб ҳисоблайдилар.\nБулат Абилов: “Бозор эркин бўлгани яхши, аммо оддий фуқароларни ижтимоий жиҳатдан ҳимоя қилиш ўта муҳимдир”\nҚозоғистон: миллий ривожланишнинг тўрт қутби\nМДҲ. Энг ишончсиз кафолатлар\nҚозоғистон: Сергей Дуванов Коституцияга киритилган тузатишларга қарши қандай қилиб норозилик билдирди (фоторепортаж)\nНима учун Нурсултон Назарбоев умрбод президент бўлиб қолишни истаяпти? Экспертлар фикри\nҚирғизистон қўшни Қозоғистон тимсолида янги катта оға орттирмоқда. Россия ўйиндан чиқдими?\nЖармахан Туяқбай: Қозоғистоннинг кейинги президенти ҳозиргидай ваколатларга эга бўлолмайди\nҚозоғистонда “Inkar.Info” аталмиш ғайриоддий Интернет-лойиҳа иш бошлади\nҚозоғистонлик сиёсатшунос Сабит Жусупов оламдан ўтди\nПетр Своик: “Қозоғистон ҳукуматининг фаолияти ички ривожланишга қаратилиши керак”\nЧимкентда «Этнодизайн-кеча ва бугун» анжумани бўлиб ўтди\nГлобализация мевалари. Қарағандада чақалоқларга яна “ғалати” исмлар қўя бошладилар


«Манчестер Сити» Мбаппе учун рекорд миқдордаги расмий таклиф билан чиқди\n11:09 / 26.07.2017\nАнглиянинг «Манчестер Сити» клуби «Монако» ҳужумчиси Килиан Мбаппени сотиб олиш мақсадида расмий таклиф билан чиқди. Бу ҳақда Goal.com интернет-нашри хабар тарқатди.\nМанба берган хабарга кўра, «Сити» вакиллари футболчи учун салкам 143 миллион фунт стерлинг (160 млн. евро) таклиф қилишган. Сўнгги 24 соат мобайнида жамоа айнан мана шу трансфер бўйича музокараларга жиддий киришган ва эндиликда клуб вице-президенти Вадим Васильевнинг жавобини кутишмоқда.\nХосеп Гвардиола ҳужумчи билан шахсан ўзи гаплашиб олган ва уни «Манчестер Сити»га кўчиб ўтишга кўндиришга уриниб кўрган.\n«Манчестер Сити» шунингдек, Мбаппе учун асосий даъвогар бўлиб турган «Реал»нинг молиявий имконияти уни тўғридан-тўғри сотиб олишга етмаслигидан умид қилмоқда. Олдинроқ тарқалган хабарга кўра, «Реал» Мбаппени сотиб олиш учун камида Гарет Бэйлни бошқа жамоага сотиши керак бўлади.


Таҳқирлаш ва камситиш шу даражага етган эди… « Ўзбекистон Халқ Ҳаракати\n02 December 2016 - 8:00\nКоммунистик партиянинг ташвиқот идоралари ҳар бир маҳаллада очилиб, диннинг хилофига фасод сўзларни тарқатишар, динни масхаралаб уни йўқотиш йўлларини ўргатишар эди.\nУлар “Одамларнинг бирор иш қилишлари учун ҳукумат тарафидан ижозатнома олишлари зарур” — дея янги қарор чиқардилар. Ижозатномасиз деҳқончилик, косибчилик, ҳунармандлик ва савдогарлик, ҳаттоки мардикорчиликка ҳам рухсат йўқ эди.\nДиний, миллий ва қавмий анъаналарни ҳурмат қилувчи кишилар учун бу ижозатнома олиш тобора қийин бўла бошлади. Уни олиш учун дин ва иймондан юз ўгириш лозим эди. Аввал бошдан саллани, кейинроқ эса дўппини, соқолни, паранжини, кейинроқ эса иффат, ҳаё ва орномус, сўнгра иймонга тажовуз қилиш коммунистлар ҳийлаларидан бири эди.\nБир томондан қотиллик, зўравонлик ва босқинчилик авжига чиқди. Диндор, намозу рўзага мустаҳкам кишиларга қотилона ҳамлалар бошланди. Лекин шундай “адолатлик” ҳукумат томонидан бирор қотил ушланиб жазо берилмас эди. Мусулмонларни эса қилган ишларидан қийиқ ахтариб ваҳшиёна жазолар эдилар. Шу тариқа минглаб мусулмонларни қатл этдилар.\n1927 йилдан кейин бу қотиллик ва хунрезликлар ислом кишиларига нисбатан душманчилик тарзида янада авжига чиқди. Коммунистлар исломга қарши бўҳтонлар уюштиришар, Қуръон, ҳадис, дин ва дин пешволарини масхаралаб суратлар чизишар, бу суратларни йўл бўйига ва масжид деворларига ёпиштиришар эди.\nНабий карим соллаллоҳу алайҳи ва салламнинг номи муборакларига лой чаплашар, театр ва киноларда масхаромуз драмалар ижро этишар эди. Бу таҳқирлардан юз ўгириш, назарни сақлаш “жиноят” ҳисобланар эди.\nКоммунистларнинг зулмуситами ва ҳақоратларининг интиҳоий даражаси шундан иборат эдики, улар Пайғамбар алайҳиссаломнинг фаразий ҳайкалларини ясаб чорраҳаларга ўрнатиб қўярди ва ўтган-кетган йўловчиларни ушлашиб, мажбуран унга қаратишар эди.\nБундай зулмлар мусулмон ҳолатида умр кечиришни хоҳловчи инсонлар учун ҳижратдан (ёки жиҳоддан) бошқа йўлни кўрсатмас эди.\nМисол учун бир воқеани зикр қиламан:\nКунларнинг бирида қишлоғимизнинг жомеъ масжидида коммунистларнинг мажлиси ташкил қилинди. Тамом қишлоқ аҳлини йиғилишга қатнашиш учун ҳукм этиб, иштирок этмаганларга жазо берилиши эълон қилинди.\nОдамлар мажбуран тўпланишди. Масжид лиммолим тўлгандан кейин, мажлис бошланди.\nМажлис раисининг биринчи эълони: “Руҳонийлар мажлисдан чиқиб кетсин” — деган сўзи бўлди. Туркистонда дин ва мазҳабга эътиқодлик кишиларни “руҳонийлар” деб аташар эди. Бу эълондан сўнг кўпчилик туриб, чиқиб кетди.\nМасжидда фақат заиф мусулмонлар, баъзи фосиқ-фожирлар ва ёш болалар қолди. Чиқиб кетганларнинг номлари ёзиб олинди. Масжид озгина вақт сукунатга чўмди. Сўнгра қаттиқ товушда қўнғироқ чала бошладилар.\nҲа, ҳа… Масжиднинг ичида шундай қилардилар. Таҳқирлаш ва камситиш шу даражага етган эди. Қўнғироқ чалингандан кейин мажлис янада жонланди. Бир киши минбарга яқинлашди, уни ислом файласуфи дея таништирдилар. У шахс бир соатча исломнинг зиддига оғзидан кўпиклар сочиб ноўрин, бўлмағур туҳматлар қилди. Унинг бундай беҳуда, қабиҳ сўзларини ёзишга кимнинг ҳам тоқати етарди?! Қисқача хулосаси шундай эди:\nДиний мазҳабларнинг, хусусан исломнинг мақсади авомнинг дилига худонинг тасаввурини киритиб, уларни ўзларига бўйсундиришдир.\nБу тасаввурни киритиш сармоядорлар ва муллоларнинг ўз манфаатлари учун кўзлаб чиқарилган ихтироларидир.\nАллоҳ, Росул, жаннат, дўзах, Қиёмат, ҳашр, нашр, фаришта ва бошқа барча эътиқодлар уйдирма ва хурофотлардир (Аллоҳ сақласин!). Коммунистлар партияси бу тасаввуротларни яксон қилиб авому меҳнаткашларни “руҳоний”ларнинг макр ҳийла тўрларидан халос қилишга қатъий қарор қилди — деган мазмундан иборат эди.\nБу коммунистлар содда, илмсиз мусулмонлар учун қўллаган қабиҳ режалари узоққа етмай, оддий бир супурги ўргимчак уясини вайрон этганидек вайрон бўлиб, уларнинг ҳақиқий башаралари очилди. Улар ўзларининг ёвуз башараларини меҳнаткашларга ҳомий, ваҳшиёна мақсадларини халоскорлик ёрдами, дея ниқоблардилар.\nАммо халқимиз айтганидек: “Ҳақ эгилади, букилади, лекин синмайди”.\n“Нотиқ” ўз баёнотидан жунбушга келиб: “Бирорта савол берадиган борми?” — деб қичқирди.\nБу дарранданинг бўҳтонларини эшитиб менинг қоним қизиб кетди. Ҳаяжон билан ўрнимдан турдим ва уларнинг башараларига тик қараб баралла овозда: “Сенинг бу бўҳтонларингга жавоб берадиганларни чиқариб, энди уларнинг руҳларидан жавоб сўраяпсанми?!” — дедим.\nҲаяжонланганимдан нималарни сўзладим билмадим, лекин шуни сездимки, масжидга ваҳимали сукунат чўмган, бу сукунатда фақатгина менинг овозим баралла янграрди.\nТўсатдан: “Ушла, ушла” — деб бақириб қолишди.\nТўрт томондан қуршаб олиб тепки ва муштлар ёғдира бошлашди. Камзулим йиртилиб, кўйлагим пора-пора бўлди. Сўнгра “назорат ходим”лари уриб сўкиб ташқарига қувишди. Уйга бордим. Онам, опа- сингилларим ҳолатимни кўриб ниҳоятда паришон бўлдилар.\nОнажонимнинг паришонлигини тасаввур этиб бўлмас эди. Паришонлиги ҳақли эди. Кўз ўнгларида (ўғиллари эмас) уммати мусулмоннинг ҳашри бўлаётган эди. Бу ҳашрдан бизнинг хонадонимиз ҳам маҳфуз эмас эди.\nХавфсизлик ходимлари (НКВД) амаким, икки тоғам, поччам, икки холаваччам ва бир неча азиз қариндошларимни “диний пешво” деган ном билан уйларидан ушлаб кетишган эди. Ҳозиргача уларнинг қисматлари маълум эмас.\nОнам сўрадилар: “Ўғлим, онанг сенга қурбон бўлсин, сени ким бу кўйга солди?” Мен ҳарчанд ҳийла қилиб алдашга уринган сайин, онамнинг қистовлари зиёда бўларди. Охири мажбур бўлиб, ҳамма воқеани сўзлаб бердим.\nОнажоним эшитиб йиғладилар. Можаронинг ҳаммасини тинглагач, менга қараб:\n“Кўзимнинг нури болам! Бу инсонлар, жоҳил ва бединдурлар. Ҳукумат шуларнинг қўлидадир. Бу беҳуда сафсатабозлар ҳақиқатнинг “ҳо”сига ҳам етмагандирлар. Уларнинг хурофоту туҳматлари дини-исломга қилинган очиқ бўҳтондан бошқа нарса эмас! Яхши…! Энди, сенинг тўғрингда ўйлашга тўғри келяпти. Юр, ҳозир таом егин” — дедилар.\nҚалбим шунчалик безовта ва сиқилган эдики, таом ейишни ҳам хоҳламас эдим.\nОнажоним ўз қўллари билан мажбуран бир неча луқма едирдилар. Кечанинг аксари ўтиб кетган эди. Онам ва укаларим менинг орқамда хуфтон намозини ўқишди. Онажоним мени ўз ҳужраларига олиб кетдилар ва бир китоб бериб:\n“Ол ўғлим, мутолаа қил”— дедилар.\nМен китобни очиб қарадим, у Қозонда чоп этилган “Сийратун набий” нинг аввалги жилди эди. Онам кетганларидан кейин, мутолаага шўнғиб кетдим. Тун бўйи шу ҳолда ўтди. Субҳидамда онам келиб китобни қўлимдан олдилар-да, “ўғлим, энди озгина дам олгин” — дедилар.\nБир неча дақиқа ухлаганимдан сўнг, онажоним иккинчи бор келиб намози бомдодга уйғотдилар. Субҳ намозини ҳам жамоат билан адо этдик. Кун чиқиши билан, боғ ишларига машғул бўлдим. Икки укам мактабга кетди. Улар пешиндан кейин уйга келиб, онамдан сўрай бошлашди:\n— Айтингчи онажон, коммунистлар диннинг душманими? Ошкора душманчилик қилишяпти-я!\nКейин маълум бўлишича, мактабда театр қўйишиб, унда намоз, рўза ва бошқа диний анъаналарга ҳамла қилиб масхаралашган экан. Онам укамларнинг гапини эшитиб қаттиқ ғазабланди ва коммунистларни қарғай бошлади.\nЭртасига мактабда укамлардан драма ҳақидаги ота-оналар фикрини сўрашибди. Шу сабабдан онамнинг “ҳуқуқи шаҳрият” (фуқаролик ҳуқуқи)дан маҳрум этдилар.\nШу ўринда онам: “Энди бизларнинг иймонимиз синаладиган вақт келди. Бу ифлос, разил табиат, фосиқ инсонлар ушбу заминда диний ҳиссиётли бирор кишини тирик қўйишмайди” — дедилар. Сўнгра мени четга чорлаб:\n“Ўғлим! Душман мени қачон қатл ёки сургун этиши маълум эмас. Бу ерда мусулмон бўлиб яшаш имкони қолмади. Сенга ҳижрат этишинг учун рухсат бераман. Бирор мусулмонобод мамлакатга бориб исломий ҳаёт кечиргин” — дея ижозат бердилар.\nШундан сўнг кўпинча вақтимизни махфий маслаҳат билан ўтказар эдик. Менга ота-боболаримдан қимматбаҳо ва ноёб китоблар мерос қолган эди. Онамнинг маслаҳатлари билан марҳум отамнинг олти газ қалинликдаги меҳмонхоналари деворини ўйиб токча қилдим-да, ҳамма китобларни токчага териб, лой билан сувоқлаб чиқдим. Ҳукумат биздан бу иморатларни тортиб олиб, бузмасдан бирор корхонага тортиқ қилишига ишончимиз комил эди. Онамнинг “ҳуқуқи шаҳрий” (фуқаролик ҳуқуқи)дан маҳрум этилганларидан 23 кун кейин, ҳижрат сафарига равона бўлдим.


Москва вилоятидаги даҳшатли ЙТҲда тўққиз киши ҳалок бўлди\n19:26 / 01.02.2017\nЯнги Москвада 1 февраль куни юз берган даҳшатли йўл-транспорт ҳодисаси қурбонлари сони 9 кишига етди. Бу ҳақда РИА "Новости" хабар берди.\nУАЗ ва Toyota Коротигино қишлоғи яқинидаги йўлдаги бурилиш жойида тўқнашиб кетган. УАЗ ёниб кетди, бироқ олов тезда ўчирилган. РЕН ТВ телеканали маълумотига кўра, Toyota’да Қирғизистон фуқаролари бўлган.\n«Енгил машинада беш киши ҳалок бўлди ва уч нафар инсон жароҳат олган бўлса, ёниб кетган УАЗ’да тўрт киши бевақт ҳаётдан кўз юмди. Жароҳатланганларни машиналардан чиқариб олиш учун махсус асбобдан фойдаланилди», - дея айтиб ўтган суҳбатдош. Жароҳат олганлар вертолётда касалхонага олиб кетилди.\nҲодиса жойида тез тиббий ёрдам бир неча бригадалари ишламоқда, транспорт ҳаракати вақтинча чекланган.\nРЕН ТВ ҳалокат юз берган жойдан олинган видеони тақдим этди.


Porsche харидорлари ўз автомобиллари йиғилишини кузатиши мумкин бўлди » Ўзбекистон янгиликлари – Zamin.uz\n, 04 2020, 15:53\n25 мая, 14:55 871 Авто\nPorsche компанияси харид қилинган автомобилнинг Цуффенхаузендаги заводдан маҳаллий дилергача бўлган жараёнини кузатиш имконини берадиган Track Your Dream мобил иловасини тақдим этди, деб хабар беради Daryo.uz.\nКоронавирус пандемияси автомобилсозлик компанияларини мижозларга хизмат кўрсатиш борасида таклиф этиладиган онлайн хизматлар ассортиментини кенгайтиришга мажбур қилди. Porsche ҳам Track Your Dream мобил иловасини тақдим этди. Унинг ёрдамида харидорлар ўз автомобилининг йиғилиш жараёнини кузатиши ҳам мумкин. Илова ҳозирча фақат 911 моделида ишлайди ва спорткарнинг йиғилишига оид барча жараёнларни кузатиш имконини беради — Цуффенхаузндаги конвейрнинг йиғиш линиясидан тортиб, маҳаллий дилергача видеокамера ўрнатилган.\nГерманиядаги заводдан белгиланган жойга етиб боргунига қадар автомобиль 14 та босқични босиб ўтади, хусусан, ишлаб чиқаришга тайёргарлик, йиғиш ва логистика. Тез орада иловадан биринчи Taycan электромобили эгалари фойдаланиши мумкин. Айни вақтда Track Your Dream’да АҚШ, Германия, Буюк Британия, Канада, Швейцария ва Испаниядаги янги спорткарларнинг харидорлари фойдаланиши мумкин, илованинг географик фаолият кўлами кенгайишда давом этади.\nЖанубий Корея BMW, Porsche ва Nissan компанияларидан жарима ундиради 03 янв, 00:01\nPorsche 60 мингга яқин автомобилни чақириб олади 31 окт, 17:05


Аҳоли бандлигига мўлжалланган маблағлар ноқонуний сарфлангани аниқланди / Ўзбекистон янгиликлари, энг сўнгги хабарлар\nЖАМИЯТ 0 Шархлар 901 кўрилди\nАҳоли бандлигига мўлжалланган маблағлар ноқонуний сарфлангани аниқланди\nПрезидентимизнинг тегишли фармонига кўра вақтинчалик банд бўлмаган аҳолини йўл ва уй-жой коммунал инфратузилмаси объэктларини қуриш, таъмирлаш ва реконструцсия қилиш, шаҳар ва туманларни ободонлаштиришда иштирок этишини молиялаштириб бориш мақсадида Жамоат ишлари жамғармаси ташкил этилган.\nЖорий йилнинг январь-сентябрь ойларида жамоат ишларига 284 минг нафар фуқаролар жалб этилган бўлиб, уларга Жамғарма ҳисобидан 189,4 млрд. сўм иш ҳақи тўлаб берилган.\nМолия вазирлигининг Давлат молиявий назорати департаменти томонидан Жамоат ишлари жамғармаси маблағларини мақсадли сарфланиши юзасидан ўтказилган назорат тадбирларида 4,7 млрд. сўм, шундан жорий йилнинг 3-чорагида 1,3 млрд. сўм Жамғарма маблағларини асоссиз ва ноқонуний сарфланиш ҳолатлари аниқланди, деб хабар беради Молия вазирлиги матбуот хизмати.\nЭнг ачинарлиси, Жамғарма маблағларини мақсадли сарфланишига масъул бўлган ташкилот ҳодимлари томонидан ўз хизмат вазифаларини бажаришда суистеъмолчиликларга йўл қўйиш ҳолатлари аниқланган.\nМисол учун, Андижон шаҳар Аҳоли бандликка кўмаклашиш маркази бош ҳисобчиси “Элга хизмат кўмакдош” МЧЖ раҳбари билан келишган ҳолда жамоат ишларини бажарганлик тўғрисида ҳеч қандай ҳужжатларсиз 362,8 млн. сўм маблағни МЧЖ ҳисоб рақамига ўтказиб берган.\nБалиқчи тумани Аҳоли бандликка кўмаклашиш маркази бош инспектори тумандаги 8 та маҳалла фуқаролар йиғинлари ходимлари билан келишган ҳолда 44 нафар фуқаролар билан тузилган сохта меҳнат шартномалари ва жамоат ишларини бажарилганлиги тўғрисида ҳисобот маълумотлари асосида 52,4 млн. сўм ўзлаштирилган.\nХудди шунингдек, Булунғур туманида 27,4 млн., Бухоро туманда 12 млн., Ангор туманида 65 млн., Шеробод туманида 18,4 млн., Бағдод туманда 103 млн. сўм жамғарма маблағлари ўзлаштирилганлиги аён бўлди.\nЮқоридаги холатлар бўйича назорат тадбирлари ҳужжатлари тегишли чоралар кўриш учун прокуратура органларига юборилган.\nДХМларда электрон навбат олиш имконияти яратилди\nМеҳнат бозори: 1,3 миллион ишсизлар, 2020 йилда нафақа икки баравар оширилади


Эреспал® – medu.uz – Дорилар ҳақида маълумотлар ўзбек тилида\nHome Йўриқномалар Эреспал®\nУшбу препаратни қўллашни бошлашдан олдин варақани охиригача диққат билан ўқиб чиқинг, чунки у сиз учун муҳим маълумот сақлайди.\nБу илова-варақани сақлаб қўйинг. У сизга яна керак бўлиши мумкин.\nАгар Сизда қўшимча саволлар бўлса, ўзингизнинг даволовчи шифокорингизга ёки фармацевтга мурожаат қилинг.\nУшбу препарат шахсан Сизга қабул қилиш учун буюрилган. Уни бошқа шахсларга бериш мумкин эмас. Бу уларга зарар келтириш мумкин, ҳатто агар уларнинг симптомлари Сизникига ўхшаш бўлса ҳам.\nАгар Сизда ножўя самаралардан биронтаси пайдо бўлса, ўзингизнинг даволовчи шифокорингизга, фармацевтга ёки ҳамширага мурожаат қилинг. Бу шунингдек ушбу илова-варақада келтирилган ҳар қандай мумкин бўлган ножўя самараларини пайдо бўлиши ҳам таалуқли.\nПрепаратининг савдо номи: Эреспал®\nТаъсир этувчи модда (ХПН): фенспирид гидрохлориди\nФаол модда: фенспирид гидрохлориди (100 мл да 0,200 г)\nЁрдамчи моддалар: асал таъмли қўшимча (асал, ром, алкоголят ва асал, атиргул ва апельсин гулларининг спиртли настойкалари), чучукмия илдизи экстракти (лакрица настойкасининг концентрати, глюкоза сиропи, арпабодиён мойи), ванил экстракти (ванил қаламчаларининг сувли-спиртли настойкаси), глицерин, метил пара-гидроксибензоати, пропил пара-гидроксибензоати, сахарин, сахароза, калий сорбати, дистилланган сув.\nФармакотерапевтик гуруҳи: нафас йулларининг обструкция синдромида тизимли қўллаш учун препаратлар.\nATX коди: R03 DX 03.\nФенспирид бронхларни констрикциясига қарши таъсир қилади ва нафас йўлларида яллиғланишга қарши таъсир кўрсатади. Бу таъсири турли ўзаро бир-бири билан боғлиқ механизмларнинг ўзаро таъсирини натижаси ҳисобланади.\nН1-гистамин рецепторлари даражасида антагонистик фаоллик ва папаверинсимон (мушакларни шикастловчи) спазмолитик таъсири;\nЯллиғланишга қарши таъсири турли яллиғланишга келувчи омиллар, улардан айримлари, шунингдек бронхоконстриктор таъсир кўрсатадиган омиллар (цитокинлар, TNFальфа, арахидон кислотасининг ҳосилалари ва эркин радикалларни), ишлаб чиқарилишини пасайтириши натижасида юз беради. Бироқ: бу самаралар жуда юқори дозаларда ёки концентрацияларда кузатилган.\nЧўққи концентрациясига перорал доза кабул килинганидан кейин ўртача 2,5 ± 2,3соатдан сўнг (энг чекка кўрсаткичлар 0,5 соатдан 8 соатгача) кузатилади.\nЯрим чиқарилиш даври 12 соат.\nЧиқарилиши асосан сийдик орқали юз беради.\nУшбу препарат бронхиал ва ўпка касалликларида йутални даволаш ва балғамни кўчириш учун қўлланилади.\nУшбу препарат антибиотиклар билан даволаш ўрнини босмайди ва агарда антибиотиклар билан даволашнинг зарурати бўлса, уни бошлашни кечиктирмаслик керак.\nБарча ҳолатларда шифокорнинг кўрсатмасига қатъий риоя қилинг.\n2 ёшгача бўлган болалар: кунига 4 мг/кг\n10 кг гача: кунига 2-4 чой қошиққача (5 мл);\n10 кг дан ортиқ: кунига 2-4 ош қошиққача (15 мл).\nКатталар: кунига 3-6 ош қошиққача (15 мл).\nШифокорнинг кўрсатмасига мувофиқ.\nБарча бошқа дори препаратлари каби, Эреспал ҳам, гарчи улар ҳар бир пациентда бўлмасада, ножўя самараларни чақириши мумкин.\nБўлиши мумкин бўлган ножўя самараларнинг тез-тезлиги қуйидаги тартибда келтирилган:\nжуда кенг тарқалган (10 тадан 1 тада ортиғида);\nтарқалган (100 тадан 1-10 тагача);\nтарқалмаган (1000 тадан 1-10 тагача);\nкам (10000 тадан 1-10 тагача);\nжуда кам (10000 пациентдан 1 тасидан камида),\nномаълум (мавжуд маълумотлар асосида баҳолашни ўтказишнинг иложи йўк).\nдоза пасайтирилганда йўқоладиган юрак уришини ўртача тезлашиши,\nтери тошмалари, тошмалар, эшакеми,\nангиошиш (ютишда ёки нафас олишда қийинчилик туғдириши мумкин бўлган юз, лаблар, оғиз, тил ва томоқни шиши).\nтерида ғуддаларни ҳосил бўлиши билан кечувчи жиддий касалллик, қичишиш;\nюракни уриб кетиш хисси (пульсация), эҳтимол, юрак уришини ўртача тезлашиши билан боғлиқ бўлиши мумкин;\nбош айланиши, енгил бош айланиши ёки хушдан кетишни чакириши мумкин бўлган артериал босимни пасайиши, эҳтимол, юрак уришини ўртача тезлашиши билан боғлиқ бўлиши мумкин;\nАгар препаратни қабул қилиш фонида жиддий ножўя таъсирлар ёки ушбу иловада келтирилмаган ҳар қандай ножўя таъсирлар аниқланса, шифокорга ёки фармацевтга мурожаат қилинг.\nБу йўриқномада келтирилмаган ҳар қандай ножўя ёки ноҳуш кўринишлар тўғрисида шифокорга ёки фармацевтга хабар беринг.\nПрепаратнинг ҳар қандай ингредиентларига аниқланган юқори сезувчанлик.\n2 ёшгача бўлган болаларга ЭРЕСПАЛ бериш мумкин эмас.\nАгар Сизда шубҳалар пайдо бўлса, шифокор ёки фармацевт билан маслаҳатлашинг.\nСиз қабул қилаётган барча препаратлар тўғрисида шифокорни ёки фармацевтни мунтазам огоҳлантириб туринг.\nАйрим гуруҳ пациентларда қўллаш хавфсизлиги учун билиши зарур бўлган ёрдамчи моддалар рўйхати:\nСахароза (бир чой қошиғида 3 г);\nБу препарат сахароза сақлайди, шунинг учун уни фруктозани ўзлаштираолмасликда, глюкозо-галактозани мальабсорбция синдромида, шунингдек сахароза-изомальтаза танқислигида (кам учрайдиган метаболик касалликлар) қабул қилиш мумкин эмас.\nПрепаратнинг таркибида парабенлар (метил пара-гидроксибензоат ва пропил пара- гидроксибензоат) киради, шунинг учун ушбу дори воситасини қабул қилиш аллергик реакцияларни, шу жумладан кечиккан реакцияларни ривожланишини қўзғатиши мумкин.\nЭРЕСПАЛ препарати билан даволанганда седатив препаратлари қабул қилиш тавсия қилинмайди.\nЭРЕСПАЛ препарати билан даволанганда алкоголни истеъмол қилиш тавсия қилинмайди.\nБу препарат, айниқса даволаниш бошида ёки алкоголь ичимликларини қабул қилинганида уйқучанликни ва бош айланишни чақириши мумкин, бу автотранспортни ҳайдаш ва механизмлар билан ишлаш қобилиятига таъсир қилиши мумкин. Агар Сизда бу ножўя самаралар намоён бўлса, автотранспортни ҳайдаш ва машина қурилмаларини бошқаришдан сақланинг.\nҚабул қилишдаги эҳтиёткорлик чоралари\nБу препарат бир чой қошиқда 3 г (1 ош қошиқда 9 г) сахароза сақлайди, буни қанднинг оз миқдори бўлган парҳезга риоя қилинганида ва диабетда ҳисобга олиш керак.\nАгар Сизда шубҳалар туғилган бўлса, шифокор ёки фармацевт билан маслаҳатлашинг.\nУшбу препаратни ҳомиладорлик вақтида қабул қилиш тавсия қилинмайди.\nАгар Сиз даволаш курси вақтида ҳомиладорликни аниқласангиз, даволашни тўхтатинг ва шифокорга мурожаат килинг, у Сизга бошка препарат буюради.\nЭмизиш вақтида ушбу препаратни қабул қилиш тавсия қилинмайди.\nУмумий қоида: агарда Сиз ҳомиладор бўлсангиз ёки эмизаётган бўлсангиз, ҳар қандай дори препаратини қабул қилишни бошлашдан олдин, доимо шифокор ёки фармацевт билан маслаҳатлашинг.\nЭРЕСПАЛ® препаратининг ҳаддан зиёд дозаси беҳосдан ютиб юборилган/ичга қабул қилинган ҳолларда, дарҳол бу ҳақида шифокорга хабар беринг ёки якин орадаги стационарга мурожаат қилинг.\nДоза оширииб юборилганда (2320 мг гача дозалари) қуйидаги симптомлар кузатилган: уйқучанлик ёки қўзғалиш, кўнгил айниши, қусиш, синусли тахикардия.\nЭРЕСПАЛ® препаратига специфик антидотлар маълум эмас.\nДоза ошириб юборилган ҳолларда, меъдани ювиш ва юрак ва нафас фаолиятининг мониторинги ва буйрак фаолиятини назорати билан бир қаторда симптоматик даволашни ўтказиш керак.\nЭРЕСПАЛ препаратини қабул қилган вақтда шубҳалар туғилса, шифокорга мурожаат қилинг ёки фармацевтдан маслаҳат сўранг.\nСироп 150 мл дан флаконларда.\nИккиламчи ўрамда кўрсатилган яроқлилик муддати тугагандан кейин ушбу препаратни ишлатманг.


Навоийлик сўконғич ўқувчи қизлар узр сўрашди - UzNews.uz\n9 сентября, 08:53 932 0\nНавоийлик сўконғич ўқувчи қизлар узр сўрашди\nЎқувчилар ҳуқуқ дарсида жонли эфир қилиб, изоҳ қолдирганларни беҳаё сўзлар билан сўкишганди. Улар буни ҳазил деб атади. Чора кўриш учун материаллар тегишли комиссияга юборилган.\nКеча дарс пайти жонли эфир қилиб, беҳаё сўзларни ишлатган навоийлик қизлар ҳақида хабар бергандик.\nОлиб борилган суриштирув давомида улар Навоий шаҳридаги 10-сонли мактаб ўқувчи қизлари — 2005 йилда туғилган Ж.А., Т.Ж. ва Р.Ж. эканлиги аниқланди. Ҳолат 8 сентябрь куни ҳуқуқ фани дарсида тасвирга олинган.\nҲолат бўйича ушбу мактаб директори, ўқувчиларнинг ота-оналари, шунингдек, Навоий шахар ИИБ ХПБ ВЕБ инспектор-психологлари иштирокида муҳокама ташкил қилинди. Қизларнинг айтишича, бу шунчаки ҳазил тариқасида олинган ва улар қилган ишидан чин дилдан пушаймонлигини билдириб, узр сўрашган.\n23 сентября, 16:18 1679 0


Совуқдан сақланишнинг 5 усули\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Совуқдан сақланишнинг 5 усули\t09:42, 24 ноябрь 2016\tСовуқ ҳавода саноқли дақиқаларни ҳам ўтказиш қийин. Агар иссиққина уйингизга етгунингизча совуқдан титрай бошлаганингизни сезсангиз, кўп куюнманг. Исиниб олишнинг бир нечта йўллари бор. Бир вақтнинг ўзида шамоллашнинг ҳам олдини олиш мумкин. 1. Бир текис нафас олинг Оҳиста нафас олинг, лекин жуда ҳам чуқур бўлмасин. Бу асаб тизимини тинчлантиради ва организмнинг совуққа мослашишини осонлаштиради. Аммо қадамингизни тезлатинг.\n2. Шароб қабул қилинг, ичиб эмас\nАгар кўчадан совуқ қотиб келган бўлсангиз, одатий хатони такрорламанг - спиртли ичимлик ичманг. Биринчидан, у миянинг диққатини сусайтириб, баданни бўшаштиради. Иккинчидан, шу куни яна кўчага чиқишингизга тўғри келиб қолса, ундан баттар совуқ қотасиз. Бундан ташқари, бадан қизиб бўшашган ҳолатда касалланиб қолиш хавфи кескин ошади. Чунки бу ёлғон исиш организмнинг табиий терморегуляциясини бузади. Алкоголни ташқи қўллаш эса бошқа гап. Тез-тез ҳаракатлар билан гавданинг совуқ қотган жойларини (бўртма холлар жойлашган жойларни четлаб ўтган ҳолда) ароқ суриб уқаланг (спирт тўғри келмайди, у терини куйдириши мумкин). Уқалашни қўлдан, бармоқлардан бошланг. Худди шу ерда тананинг реанимация нуқталари жойлашган. Сўнг бўйиннинг орқа қисмига ўтинг. Шу ерни уқалаш танага ёқимли иссиқлик бағишлайди. Муолажадан сўнг иссиқ шарф ёки одеалга ўраниб олинг.\n3. Марварак ҳидланг\nБу усул фақат исишда ҳам ёрдам берибгина қолмайди. Ингаляция — тез-тез шамоллашга қарши жуда фойдали восита. Қайнаётган шифобахш гиёҳлардан нафас олинг ва ҳаммаси жойида. Бу муолажа ёрдамида танага ёқимли иссиқлик тарқалибгина қолмай, сизни таблеткалар ва бурунга томизиладиган томчилардан халос қилади. Агар махсус ингалятор бўлмаса, бир сиқимдан мармарак ёки мойчечакни сув қайнаётган кастрюлкага солиб, бироз дамланг ва оловдан олиб, сочиқ ёпиниб, 5-10 дақиқа шифобахш буғдан нафас олинг.\n4. Занжабил ёки қалампир енг\nИсиниб олишнинг яна бир усулларидан бири иссиққина бирор нарса истеъмол қилиш ёки ичиш. Масалан, занжабилли чой. Бу ичимлик иситувчи таъсир кўрсатибгина қолмай, шамоллашнинг ҳам олдини олади. Қўл остингизда занжабил йўқми? Унда тезда шўрвача тайёрлаб, кўпроқ қалампир солинг-да, тановвул қилинг. Тезда исиганингизни сезасиз. Бироқ бундай ўткир зираворларнинг истеъмолида эҳтиёт бўлинг, ошқозонингиз билан муаммо бўлса, аччиқ емаслик керак. Бундай ҳолатда оддий ширин чой ёрдам беради. Шакар таркибидаги қонни тўйинтирувчи углеводлар ҳисобига иситувчи таъсир кўрсатади.\n5. Душда уқалаш муолажалари\nАгар остонадан ҳатлашингиз билан билан барча мушакларингиз совуқдан ҳаракатсиз қолганини сезсангиз, дарҳол иссиқ ичимлик ичиш ёки бироз нарса ейишга шошилманг. Уй ҳавосига мослашиб, душ қабул қилинг. Сув аввал илиқроқ, сўнг чидаганингизча иссиқ бўлсин. Душда туриб юз, бош, бўйин ва елкаларни уқаланг - танангиз яйраб, чарчоғингиз ҳам чикиб кетади. Аммо совуқ ҳаводан келибоқ иссиқ ваннага тушиш маъқул эмас. Ваннадан чиққач бироз ўтиб, танангиз худди совуқ сувда қолгандек ҳис қила бошлайсиз.\nЭслатма: Совуқдан келиб исинишнинг ишончли усули — тананинг энг муҳим жойларини иссиқ тутишдир. Булар оёқлар, қўллар, бел ва томоқ. Уй учун қизил, тўқ сариқ ёки бошқа қайноқ ранглардаги кийимларни танланг. Ранг албатта иситмайди, лекин илиқлик тасаввурини беради.


Mr.NoBoDy 23.06.2022 15:00\nФИФА бугун — 23 июнь куни дунё терма жамоаларининг янги рейтингини эълон қилди. Жорий ойда анча ўйинлар ўтказилгани боис, рейтингда ўзгаришлар кўзга ташланди.\nЎзбекистон терма жамоаси ушбу ойда Осиё кубоги-2023 саралаш босқичи доирасида 3та расмий ўйинда иштирок этиб, уларнинг барчасида ғалаба қозонди. Бунинг натижасида жамоамиз ўз балларини 20 баллга бойитди ҳамда ўз очколарини 1306,63 баллга етказди. Оқибатда рейтингда 6 поғона юқорига кўтарилиб, 77-ўринга жойлашдик.\nОсиё минтақасида эса топ-10га кирдик. Биздан юқори поғоналарни Эрон (23-ўрин), Япония (24), Жанубий Корея (28), Австралия (39), Қатар (49), Саудия Арабистони (53), Бирлашган Араб Амирликлари (69), Ироқ (70), Уммон (75) терма жамоалари эгаллаб турибди.\nУмумий рейтингни эса Бразилия терма жамоаси бошқариб турибди. Иккинчи поғонани Бельгия банд этган бўлса, Аргентина бир қатор кўтарилиб, кучли учликка кирди. Франция 4-ўринга тушган бўлса, Англия бешинчи поғонага жойлашган.\nФИФА рейтинги, 2022 йил июнь\n1. Бразилия — 1837,56\n2. Бельгия — 1821,92\n3. Аргентина — 1770,65\n4. Франция — 1764.85\n5. Англия — 1737,46\n6. Испания — 1716.93\n7. Италия — 1713,86\n8. Нидерландия — 1679.41\n8. Португалия — 1678.65\n10. Дания — 1665.47\nОсиё терма жамоалари рейтинги\n23. Эрон — 1559\n24. Япония — 1553\n28. Жанубий Корея — 1526\n39. Австралия — 1484\n49. Қатар — 1441\n53. Саудия Арабистони — 1436\n69. Бирлашган Араб Амирликлари — 1346\n70. Ироқ — 1338\n75. Уммон — 1323\n85. Ўзбекистон — 1307\nСобиқ Иттифоқ мамлакатлари терма жамоалари рейтинги\n27. Украина — 1543\n35. Россия — 1493\n77. Ўзбекистон — 1307\n82. Грузия — 1269\n92. Арманистон — 1242\n95. Қирғизистон — 1228\n96. Беларусь — 1226\n108. Тожикистон — 1179\n109. Эстония — 1177\n114. Қозоғистон — 1166\n128. Озарбойжон — 1127\n129. Латвия — 1125\n135. Туркманистон — 1100\n142. Литва — 1071\n178. Молдова — 945.


Марказий Осиёдаги энг серсув булоқлардан бири қаерда жойлашган?(фотожамланма) - Халқ сўзи\n11:26 19 Август 2019 Жамият\nЧашма собиқ шўро замонида хурофот ўчоғи дея қаралиб, оддийгина сув манбаи, меъморий обидалар эса турли хўжалик мақсадларида ишлатилди. Шу ўринда мажмуадаги осори атиқалар ўтган асрда 1912 йили маҳаллий зодагон Эшони Судур томонидан тубдан таъмирланиб, кейинчалик умуман эътибор берилмаганлигини таъкидламоқ жоиз. Юртимизда осори атиқалар ўлмас маънавий меросимизга эътибор кучайгач, Нурота Чашмасида ҳам таъмирлаш, ободонлаштириш ишлари амалга оширилди. Булоқлар кўзи очилиб, яна файзли масканга айланди. Сайёҳлар, зиёратчилар келиб кетишлари учун қулайликлар яратилмоқда.\n- Айниқса, мамлакатимиз Президенти Шавкат Мирзиёевнинг туманимизга ташрифи нуроталиклар ҳаётида, Чашма тарихида улкан ўзгаришлар олиб келди, - дейди меҳнат фахрийси Суюн Қулмонов. - Чашма файзли масканга айланди. Зиёратчилар, сайёҳларнинг қадами узилмайди. Албатта, меҳмон келган масканда барака бўлади. Юртбошимиз Чашмага барака олиб келди.\nНурота чашмаси ва унинг тарихи юртимизнинг ўрганилмаган жойлари сирасига киради. Тўғрироғи, шу пайтга қадар ўтказилган тадқиқотлар атеистик асосда фақатгина чашма суви таркибини аниқлашга қаратилиб, у таркибида хлор, сульфат, калий, магний, кремний, карбонат, натрий, олтин ва кумуш ионлари мавжуд деган илмий хулосалардан иборат, холос. Шу боис ноилмий, тахминий хулосалар, ривоятлар вақти-вақти билан пайдо бўлиб туради. Бу, айниқса, сув ва офтоб нури ўзаро таъсири билан боғлиқ бўлиб, йилнинг, сутканинг маълум вақтида кўплаб зиёратчиларни ўз атрофига тўплайди. Яъни балиқлар ҳосил қилган ҳалқобларда нур ажиб бир гўзаллик билан атрофга ёйилади. Родонли газларнинг майда пуфакчаларида жилва топаётган камалакнинг етти жилоси бутун сув юзасини тутиб, гўё сув тубидан чиқиб келаётгандек таассурот уйғотади. Бироқ сувнинг бирламчи аҳамияти, асл моҳияти шаҳар ҳаётида муҳим ўрин тутишини унутмаслик лозим.\n-Чашма туфайли бу ерда ҳаёт, шаҳар шаклланган, - дейди вилоят ўлкашунослик музейи раҳбари Мусаллам Ибрагимова - Қолаверса, бир чашмадан сув ичган шаҳар ҳам айнан Нурота шаҳри ҳисобланади. Чашманинг яқин ёши бир миллион йилдан зиёд, атрофидаги маданий қатлам ёши эса 35-40 минг йилни ташкил қилади. Чашма Марказий Осиёдаги энг серсув булоқлардан бири ҳисобланиб, ундан секундига 400-420 литр сув қайнаб чиқиб, бутун шаҳарни сув билан таъминлайди.\nЗамон, талаб ва мезон ўзгармоқда. Бугун Чашма атрофида яна бунёдкорлик ишлари авжида. Мажмуа улуғворлигини таъминлаш мақсадида зарур инфра тизим, сайёҳликнинг жаҳон андозаларига мос қулайликлари яратилмоқда. Бу ерда амалга оширилган ишлар кўламини ва пировардида Мажмуа қандай қиёфа касб этишини сўз билан ифодалаш мушкул. Албатта, юз марта эшитгандан бир бор кўрган афзал.\nЧашмада балиқ ва қушлар бирга сув ичади\nФото: Ҳасан Пайдоев / «Халқ сўзи»Название


Комил Алламжонов ОАВ ва блогерларга солиқ имтиёзлари беришни таклиф қилди\n19:12 / 11.04.2020\nМиллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов коронавирус туфайли кузатилаётган иқтисодий инқироз масс-медиа соҳасини ҳам четлаб ўтмаётганидан хавотир билдирди.\nАлламжонов соҳада инқироз оқибатларини юмшатиш учун ОАВ ва блогерларга солиқ имтиёзлари беришни таклиф қилмоқда.\n«Шу кунларда Давлат солиқ қўмитаси ва Марказий банкнинг қўшма қарори кенг муҳокама ва баҳсларга сабаб бўлмоқда. Албатта, солиқчилар доим бюджетни тўлдириш хаёлида юради ва бу уларнинг вазифаси. Лекин адолатли қарор қабул қилишда жамоатчиликнинг фикрини ҳам инобатга олган ҳолда иш тутиш – бугунги Ўзбекистон бораётган йўл.\nШунинг учун ҳам барча билан бамаслаҳат иш юритилсин, деган мақсадда regulation.gov.uz каби порталлар йўлга қўйилган. Шундай экан, ушбу қарор лойиҳасига нисбатан кенг жамоатчилик томонидан билдирилаётган таклиф ва эътирозлар, жумладан хуфиёна иқтисодиётга қарши кураш мақсадида қилинаётган тизим аксинча хуфиёна иқтисодиётни кучайтириб юбориши мумкинлиги ҳақидаги муносабатлар инобатга олинади, деган умиддамиз.\nCOVID-19 пандемияси натижасида кўплаб соҳалар каби оммавий ахборот воситалари ҳам молиявий муаммоларга дуч келмоқда. Вақт ўтиши билан бу муаммолар катталашса катталашадики, лекин ижобий томонга ўзгариши даргумон. Мана шундай шароитда уларни қўллаб-қувватламасак, сўз эркинлигининг таянчи бўлган кўплаб ОАВлар ёпилиб кетиши мумкин.\nШунга кўра, оммавий ахборот воситалари ҳамда блогерларга (бевосита блогерлик фаолиятида олган даромадига нисбатан) солиқ имтиёзлари беришни таклиф қиламан.\nҲа, тўғри, оддий кунларда ҳар қандай солиқ имтиёзини аксарият экспертлар иқтисодий нуқтайи назардан маъқуллашмайди, бунга қарши чиқишади. Лекин бутун дунёда катта иқтисодий инқироз кутилаётган бир даврда деярли барча давлатлар иқтисодий тангликка учраган турли соҳаларни қўллаб-қувватлаётганини ҳам унутмаслигимиз керак. Ва мен бугун алоҳида хавотир билан таъкидламоқчиманки, масс-медиа соҳаси ҳам ана шундай инқирозга учрамоқда.\nЯнги Ўзбекистоннинг муҳим ва ажралмас қисми бўлган оммавий ахборот воситаларини сақлаб қолиш учун биргаликда ҳаракат қилишга барчани чорлаб қоламан», – деб ёзади Комил Алламжонов Telegram'даги каналида.\n13:42 / 02.06.2020\nHuawei Ўзбекистонда солиқ тўловчига айланди


9 апрель куни пойтахтимиздаги Амир Темур хиёбонида тантанали тадбир бўлиб ўтди - «Ўзбекконцерт» давлат муассасаси\nАнъанага кўра 9 апрель куни пойтахтимиздаги Амир Темур хиёбонида тантанали тадбир бўлиб ўтди. Унда парламент аъзолари, вазирлик ва идоралар вакиллари, ёзувчи ва шоирлар, олимлар, талаба-ёшлар, кенг жамоатчилик вакиллари иштирок этди.\nХалқаро Амир Темур хайрия жамоат фонди раиси Нозим Ҳабибуллаев, тарих фанлари доктори Шоҳиста Ўлжаева, публицист Бахтиёр Ҳайдаров ва бошқалар Амир Темур нафақат ўз давридаги энг қудратли давлат асосчиси, илм-фан, маданият ва маънавият ҳомийси, балки ўз вақтида Осиё ва Европа қитъаларида рўй берган тарихий ўзгаришларга ҳал қилувчи таъсир кўрсатиб, дунё цивилизацияси ривожига беқиёс ҳисса қўшган буюк бунёдкор бўлганини таъкидлади. Евроосиё ҳудудида улкан салтанат барпо қилган Амир Темур шахси ва фаолиятига қизиқиш халқаро майдонда тобора ортиб бормоқда.\nБу беназир зотнинг қандай замин ва тарихий шароитда ўсиб-улғайгани, қай тариқа шундай юксак чўққиларга кўтарилгани, давлат арбоби, енгилмас саркарда ва инсон сифатидаги фазилатлари, ички дунёси ва кечинмалари ҳақида шарқ ва ғарб тилларида бир ярим мингдан ортиқ асар битилган. Бугун дунёнинг қарийб 50 мамлакатида темуршунос олимлар илмий изланишлар олиб бормоқда.\nАмир Темур феноменини англаш, холис ва ҳаққоний ёритишга фақат мустақиллик туфайли кенг йўл очилди: 1996 йил мамлакатимизда Амир Темур йили бўлди, Соҳибқирон таваллудининг 660 йиллиги халқаро миқёсда кенг нишонланди, Тошкент, Самарқанд ва Шаҳрисабз шаҳарларида муҳташам ҳайкаллари қад ростлади. Улуғ бобомиз шарафига орден таъсис этилди. 2011 йили Ислом Каримов таклифи ва сўзбошиси билан “Темур тузуклари” асари мукаммал ҳолда, юксак сифат билан янгидан чоп этилди.\nБугун мамлакатимизда катта ғайрат-шижоат билан амалга оширилаётган кенг қамровли ислоҳотлар Амир Темур бобомизнинг дунёқараши ва тутумларига моҳиятан уйғундир. Президентимиз Шавкат Мирзиёевнинг 2016 йил 14 декабрда Олий Мажлис палаталари қўшма мажлисида «Буюк соҳибқирон Амир Темур бобомизнинг: «Адолат ҳар бир ишда ҳамроҳимиз ва дастуримиз бўлсин!» деган чуқур маъноли сўзлари ҳар биримиз учун ҳаётий эътиқодга айланиши зарур», деган эзгу даъвати улуғ аждодимиз хотирасига кўрсатилаётган улкан эҳтиромнинг бардавомлигидан далолат.\nАмир Темур Оқсарой пештоқининг олд томонида «Адолат – давлат асоси ва ҳукмдорларнинг шиоридир», деган ёзувни ёздирган, бу ҳикматга, аввало, ўзи амал қилган. Бугун мамлакатимизда халқ билан мулоқот қилиш ва мурожаатлар билан ишлаш бўйича янги тизимга асос солингани ўзбек давлатчилик мактабига мансуб адолатпарварлик, ҳақиқатни таъминлаш борасидаги ана шундай буюк анъаналарнинг мантиқий давоми бўлмоқда.\nШу кунларда Халқ қабулхоналарига кираверишда давлатимиз раҳбарининг «Инсонларнинг дарду ташвишларини ўйлаб яшаш – одамийликнинг энг олий мезонидир», деган ҳаётбахш сўзларига кўзингиз тушади. Президентимиз барчага ўрнак кўрсатиб, чекка қишлоқ ва овулларгача кириб бориб, юзага келган реал вазият, аҳолининг турмуш шароити билан яқиндан танишмоқда, муаммоларни бартараф қилиш бўйича тегишли кўрсатмалар бермоқда. Бугун парламент аъзолари, давлат органлари раҳбарлари ва масъул ходимлари ҳам жойларга чиқиб, асл ҳолатни ўрганмоқда, ўз фаолиятини таҳлилий-танқидий кўриб чиқмоқда. Барча даражадаги ҳокимлар, прокуратура ва ички ишлар органлари раҳбарларининг халқ олдида ҳисобот бериш тизими жорий этилди.\nТадбирда Ўзбекистон давлат жаҳон тиллари университети талабалари ўзбек ва инглиз тилларида америкалик машҳур шоир Эдгар Аллан Понинг “Буюк Темур” достонидан парча ўқиди. Республика дизайн ва рассомлик коллежлари ўқувчилари Амир Темур ва темурийлар давридаги либосларни намойиш қилди.\nБуюк Соҳибқирон ҳайкали пойига гуллар қўйилди.\nШу куни Темурийлар тарихи давлат музейида “Амир Темур даврида боғ яратиш санъати” деб номланган кўргазма очилди.\nБундай тадбирлар Қорақалпоғистон Республикаси ва барча вилоятда бўлиб ўтмоқда.


АҚШ президенти Доналд Трамп ҳарбий касалхонага олиб ўтилди\n26 май 2022, Тошкент вақти: 01:13\nТрамп уни касалхонага олиб кетгани келган "Marine One" вертолётига ўз оёғи билан чиқди.\nАҚШ президенти Донлад Трамп коронавирусга чалингани ортидан Мериленд штатидаги Уолтер Рид миллий тиббиёт марказига вертолётда олиб ўтилди.\nОқ уй расмийларининг маълум қилишича, Трамп президентлик вазифасини касалхонада давом эттиради.\nТрамп маъмурияти 2 октябр тушдан кейин АҚШ президенти чарчаган, аммо кўтаринки кайфиятда эканлигини маълум қилганди.\nДаволовчи врачи Шон Конлининг айтишича, Дональд Трамп президентлик вазифасини бажаришга қодир.\nАҚШ президенти Доналд Трамп ўзи ва рафиқаси Меланияда коронавирус аниқлангани ҳақда расман маълум қилганди. Бу холат АҚШ президент сайловига яқин қолган бир пайтда рўй бермоқда.


АҚШ Фаластинга бериладиган ёрдамни 65 миллион долларга қисқартирди\n21 январ 2021, Тошкент вақти: 14:22\nФаластин кўчаларидан бири.\nҚўшма Штатлар Фаластинга бериладиган 125 миллион доллар молиявий ёрдамнинг 65 миллион долларини вақтинча тўхтатиб қўйди.\nХабарларга қараганда, АҚШ БМТнинг Фаластинга ёрдам агентлигига 60 миллион доллар маблағ ўтказган ва қолган 65 миллион долларни бериш ёки бермаслик масаласи ўрганилаётганини билдирган.\nАҚШ мазкур агентликнинг йирик донори ҳисобланади ва агентлик бюджетининг 30 фоизини кўтаради. Қўшма Штатлар Фаластин мухториятига БМТ лойиҳалари доирасида йилига 300 миллион доллардан молиявий ёрдам беради. Президент Трамп аввалроқ Фаластин Исроил билан тинчлик музокараларига қайтамайдиган бўлса, бу ёрдам қисқартирилиши ёки тўхтатилишини айтган эди.\nДональд Трамп 6 декабрда Қуддусни Исроил пойтахти сифатида тан олганидан сўнг Фаластин Вашингтонни Исроил билан олиб борилаётган тинчлик музокараларида воситачи сифатида тан олишдан бош тортган.\nФаластин президенти Маҳмуд Аббос 14 январда Исроил билан тинчлик музокараларида АҚШ таклиф қилган лойиҳалар кўриб чиқилишига қарши эканини айтди.\nАббос йиғилишда 1990 йилларда Ослода имзоланган Фаластин ва Исроил муносабатларини мувофиқлаштирувчи шартнома бузилганиниҳам таъкидлади:\n-Мен Осло шартномасининг бузилишига Исроил сабабчи бўлди, деб ҳисоблайман. Исроил бу шартномани янчиб ташлади, -деди Маҳмуд Аббос.


ИССИҚ ИҚЛИМ ШАРОИТЛАРДА ОВҚАТЛАНИШ\nТўғри ташкиллаштирилган тўлақонли овқатланиш организмга иссиқ иқлим таъсирини камайтиришга қаратилган профилактик тадбирлар ичида энг аҳамиятлиси ҳисобланади. Юқори ҳароратли шароитларда оқсил алмашинув интенсивлиги ошади. Шунинг учун мўътадил иқлим шароитларидан фарқли ўлароқ, оқсилга бой озиқ-овқат маҳсулотларини кўпроқ истеъмол қилиш азот балансини меъёрлаштиришга олиб келади. Сут оқсилларини истеъмол қилиш организмга ижобий таъсир кўрсатади.\nКлетчатка (бириктирувчи тўқима)га бой озиқ-овқат маҳсулотларини истеъмол қилиш ичак ҳаракатларини кучайтиради ва ич қотиб қолишининг олдини олади. Шу сабабли сабзавотлар билан биргаликда кенг ассортиментда ёрмалар истеъмол қилиш катта аҳамиятга эга бўлади.\nИссиқ иқлимда витаминларга (В1 В2, РР, С) ва минерал моддаларга бўлган эҳтиёжнинг кучайиши янги сабзавотларга бўлган эҳтиёжни келтириб чиқаради. Бундан ташқари, янги сабзавотлар ва ҳўл мевалар сув алмашинувини яхшилайди ҳамда организм қизиб кетишининг олдини олади.\nҲарбий хизматчиларнинг овқатланиши асосан куннинг салқин вақтларига тайинланиши лозим. Таомномани тузишда тушликка ёғлар ва оқсиллар миқдори кам бўлган озиқ-овқат маҳсулотлари режалаштирилади (мўътадил иқлимга нисбатан 15–20%), углеводга бой маҳсулотлар (сабзавотлар, ҳўл мевалар ва резаворлар) эса кўпайтирилади. Уч марталик овқатланишда кунлик рационни энергетик қиймати бўйича қуйидагича тақсимлаш тавсия қилинади: нонуштага 35%, тушликка 25%, кечки овқатга 40%.\nЖазирамада секретор фаолиятнинг ёмонлашишини ҳисобга олиб, хилма-хил ва шира ҳайдовчи хусусияти кўпроқ бўлган озиқ-овқат маҳсулотлари тавсия этилади. Кунлик таъминот меъёрларига қараб, асосий таомларни истеъмол қилишдан олдин совуқ газаклар (салатлар, винегретлар ва б.) ва совитилган сок ёки чой режалаштирилади. Биринчи овқатга сутли таомларни, сабзавотли, ловияли ва бошқа ёғсиз шўрваларни тайёрлаш тавсия қилинади. Гўштли, балиқли ва сабзавотли иккинчи таомларга аччиқ қайлаларни тайёрлаш зарур. Учинчи таомга совитилган компотлар, киселлар, ғарқ пишган пайти тарвуз ва қовунлар кўзда тутилади. Нонни бирмунча камайтириш лозим. Намлик йўқотилишини қоплаш учун салқинлантирувчи ичимликлар тавсия қилинади.\nИссиқ иқлим шароитларида шахсий таркиб орасида овқатдан заҳарланиш ва юқумли ошқозон-ичак касалликларининг келиб чиқиш ҳамда тарқалиш хавфи ортади, шунинг учун санитария-гигиена талабларининг бажарилиши шахсий гигиена қоидаларига риоя қилишнинг аҳамиятини оширади.\nШахсий таркибга қиймаланган гўштдан тайёрланган таомлар тавсия қилинмайди.\nЁрмалар, дуккаклилар ва макарон маҳсулотлар ишлатилганда асосий эътибор уларни саралашга ҳамда зараркунандалар билан зарарланишининг олдини олишга қаратилади.\nИчимлик сувини совитилган ҳолатда (18–20°С) ичиш ёки совитилган чой, мева ва резаворлардан тайёрланган шарбатларни кўпроқ ичиш маслаҳат берилади.\nСувни кўп миқдорда ичиш организмдан минерал моддаларнинг ювилиб кетилишига олиб келади. Шунинг учун сабзавотлар, кўкатлар ва меваларни бир оз кўп миқдорда истеъмол қилиш тавсия қилинади.\nМ. ИМОМАЛИЕВ, Мудофаа вазирлиги\nсанитария-эпидемиология назорат маркази мутахассиси


Россия паспортини олиш осонлашиши мумкин - BBC News O'zbek\nРоссия паспортини олиш осонлашиши мумкин\nХабарларга кўра, агар, янги қонун лойиҳаси маъқулланса, бундан буёғига Россия паспортини нафақат қон ва қариндошлик, балки-да, "заминий" асосда ҳам олиш мумкин бўлади.\nРоссия паспортини беришда рус тилида бемалол сўзлаша олишингиздан ташқари, сиз ва яқинларингизнинг собиқ Шўролар Иттифоқи ва Чор Россияси ҳудудига алоқадорлигингиз ҳам алоҳида инобатга олинади.\nБу ҳақда Россиянинг "Sputnik" нашри Давлат Думаси Миллатлар ишлари бўйича қўмитаси раиси муовини Руслан Бальбекка таяниб, хабар берган.\nРоссия ўз паспорти билан нималарни кўзламоқда?\nБу хусусдаги янги қонун лойиҳаси шу йил февраль ойида Думада қайддан ўтган.\nМиллатлар ишлари бўйича қўмита ҳам аллақачон унга ўзининг ижобий баҳосини берган.\nЯнги қонун лойиҳаси муаллифлари эса, Россия Давлат Думаси депутатлари Константин Затулин ва Наталья Поклонскаялар саналишади.\n"Заминий ҳуқуқ" - юридик термин бўлиб, ирқий, миллий ва забоний мансублигидан қатъиназар, инсонларнинг ўзлари ҳудудида туғилган давлат фуқаролигини олиш ҳуқуқини кўзда тутади.\nРоссия Президенти Владимир Путин ўтган йил охирида ушбу масалага яна бир бор эътибор қаратган, Россия фуқаролигини олиш, айниқса, собиқ Шўро давлатлари фуқаролари учун имкон қадар қоғозбозликдан холи бўлиши кераклигини таъкидлаганди.\nПрезидент Путин ўз чиқишида ҳукуматнинг диққатини айни жараёнга бир эмас, неча қайта қаратганини айтган.\nАммо бунга эришиш осон эмаслиги, энг асосийси, бу масалада хавфсизлик ўта муҳим роль ўйнашини унутмаслик кераклигини баён қилганди.\nРоссия фуқаролиги ва мигрантлар\nТахминий рақамларда Россияда меҳнат қилаётган марказий осиёлик муҳожирларнинг сони 4.5 миллиондан 6 миллионгача экани ва улардан аксариятининг ўзбекистонликлар экани айтилади.\nСўнгги хабар манзарасида Москвадан фаол Баҳром Ҳамроевнинг Би-би-си Ўзбек Хизмати билан суҳбатида айтишича, уларнинг орасида ҳам Россия фуқаролигини олиш истагида бўлганларини оз, деб бўлмайди.\nУнга кўра, Россияда меҳнат қилаётган жаъми меҳнат муҳожирлари билан қиёсланганда, ўзбекистонликлар энг кўп маъмурий-қоғозбозлик ҳолларига тўқнаш келишади.\nАгар, суҳбатдошимизнинг кузатувларига таянилса, худди шу боис ҳам, яъни ўзлари Россияда тўқнаш келиб турган бу каби муаммоларни енгиллатиш учун бугун ҳар ўн ўзбекистонлик меҳнат муҳожиридан камида 2-3 нафари аниқ уларнинг паспортини олиш истагида.\nЯъни, улар фуқаролигини олиб, бутунлай Россияда қолишни исташади.\n"Яна тўрт-беш нафари эса, ўзларини ижтимоий жиҳатдан ҳимоя қилиш, иш топиш, ҳуқуқ-тартибот ходимларининг босимларидан йироқроқ туриш учун муайян муддатга бўлса-да, Россия паспортини олишга ҳозир". Яъни фуқаролигини олмоқчи бўлишса-да, умрбод Россияда яшаш истагида эмас.\nБундан ташқари, Россия фуқаролигини олишлари мигрантлар тўқнаш келиб турган энг асосий муаммо - тиббий суғурта масаласининг ҳам осонлик билан ечим топишига кўмак беради, дейди Баҳром Ҳамроев.\nАммо, фаол суҳбатдошимизга кўра, ҳатто, шунда ҳам, ўзбекистонлик меҳнат муҳожирларини янги қонун лойиҳаси борасида жуда хушбин, деб бўлмайди.\nБаҳром Ҳамроевга кўра, улар мигрантлар ҳуқуқларини ҳимоя қилишга қаратилган ва йилларки амалда бўлган мавжуд қонунларнинг амалда қанчалик иш бераётганига қараб, янгиси ҳақида ҳам аллақачон хулоса чиқаришган-қўйишган.\n"Россия фуқаролигини олишни осонлаштириши" мумкинлиги айтилаётган эса-да, ижросига келганда, жараён "эски тос, эски ҳаммом"дан деярли фарқ қилмайди, деган бир тўхтамга келиб бўлишган.\nРоссия ва қўшфуқаролик\nАгар, имконли бўлган маълумотларга таянилса, Россияда қўшфуқаролик тан олинади.\nАммо бунинг учун сиз фуқароси бўлган давлат билан Россия ўртасида бу хусусдаги келишувнинг амалда бўлиши шарт кўрилади.\nАён бўлишича, жорий пайтда Россия фақат Туркманистон ва Тожикистон билан бу каби битимга эга.\nАгар, бундан бошқа давлат фуқароси бўлсангиз, паспортини олгач, Россия сизни фақат ўз ватандоши сифатидагина тан олади, холос.\nЯқинда турли интернет нашрларида пайдо бўлган хабарларга таяниб хулоса қилинадиган бўлса, жорий пайтда айнан "тиббий суғурта" муаммоси сабаб, 60 фоизга яқин тожикистонлик меҳнат муҳожири Россия фуқаролигини олишни исташади.\nХудди шу омил боис, Россия паспортига кўз тикаётган қирғизистонлик мигрантлар сонининг ҳам оз эмаслиги айтилади.\nЎзбекистон ва қўшфуқаролик\n"Ўзбекистон Республикасининг фуқаролиги тўғрисида"ги 1992 йилда қабул қилинган қонунга ўтган йил 23 сентябрда ўзгартириш ва қўшимчалар киритилган.\nЎша пайтда Ўзбекистон президенти вазифасини вақтинча бажарувчи Шавкат Мирзиёев имзолаган ўзгартиришларга кўра, "агар шахс чет давлатнинг фуқаролигини олган бўлса, Ўзбекистон Республикаси фуқаролигини йўқотиши мумкин" деб ёзилган.\n"Чет давлатнинг фуқаролигини қабул қилган шахс ушбу факт ҳақида ўттиз кун ичида Ўзбекистон Республикасининг ички ишлар идораларига ёки чет элдаги консуллик муассасаларига хабар бериши шарт", деган жумла ҳам киритилган.\nБу қонунга доир янги ўзгартиришлар эълон этилиши билан турли талқин, фараз ва хавотирларга туртки берган.\nҲозирда ўз ватанига айнан фуқаролик, ОВИР ва паспорт масалалари билан ватанига қайтолмаган миллионлаб ўзбекистонликлар борлиги тахмин қилинади.\nАммо айни шу хабар манзарасида ўзбекистонлик айрим дипломатлар Ғарб нашрлари билан суҳбатда, "бирор бир хорижий давлатникини олиш - Ўзбекистон фуқаролигидан автоматик равишда маҳрум бўлишни англатмаслиги"га оид фикрларни ҳам изҳор этишганди.


60 ёшингиз муборак бўлсин Павел Фёдорович! / CHAMPIONAT.asia\n03 авг 11:21\n60 ёшингиз муборак бўлсин Павел Фёдорович!\nҲозирги кунда “Насаф” футбол академиясида ёшларга футбол сирларини ўргатиб келаётган устоз ва фахрий футболчи Павел Фёдорович Кшинякин 60 ёшга тўлди.\n70 йилларда Қарши шаҳрининг “Қаршистрой” футбол жамоаси сафида шаҳримиз ва вилоятимиз шарафини муносиб ҳимоя қилган устоз футболчи бугунги кунда 1999 йилда туғилган ёш футболчиларга ҳам устозлик қилмоқда.\nКеча ушбу устоз футболчини 60 ёшини нишонлаш учун Қарши шаҳридаги “Геолог” стадионига жуда кўплаб футбол фахрийлари ва ишқибозлар йиғилишди. Маросимда улар ўртасида футбол мусобақаси ҳам бўлиб ўтди. Устоз футболчини Қашқадарё футбол федерацияси қошида ташкил этилган Вилоят футбол фахрийлари ва жонкуярлари лигаси раиси Эргаш ака Ишмуродов устоз футболчига фахрий ёрлиқ ва қимматбаҳо совғалар топширди. Шунингдек Павел Фёдоровични Қашқадарё футбол федерацияси расмийлари ҳам федерация номидан ва барча футбол ишқибозлари номидан муборакбод этишди. Юбилярни Ўзбекистон Футбол Федерацияси қошидаги фахрий футболчилар кенгаши раиси Тўлаган Исоқов ҳам телефон орқали қизғин табрикладилар.\nМаросимда “Насаф” футбол клубининг бош менеджери Шамил ака Ярулин ва спорт директори Виталий Ни мураббийлардан Зафар Холмуродов, Баҳодир Аннаматов, Вали Султонов ҳамда вилоятимизда фаолият олиб бораётган бошқа футбол жамоалари мураббийлари ҳам ҳозир бўлишиб, Павел Фёдоровични туғилган куни билан табриклашди.\nҲа, бизда ўз вақтида ўзбек футболининг ривожига ҳиссасини қўшган ҳар бир инсон назардан четда қолмаслиги керак. Ана шу анъана Қашқадарёда яхши йўлга қўйилганлиги кўриниб турибди. Зеро, устозларни қадрлаш миллий маданиятимизнинг узилмас бир бўлагидир. Устозлар бахтимизга доимо соғ ва омон бўлишсин!\nБиз ҳам сайтимиз орқали барча воҳамиз футбол ишқибозлари номидан устоз Павел Фёдорович Кшинякинни улуғ 60 ёши билан муборакбод этамиз, у кишига мустаҳкам соғлик ва узоқ умр тилаймиз. Ёшларимизга футбол сирларини ўргатишдек эзгу ишларига улкан зафарлар тилаб қоламиз!


Ливия парламенти Мисрга мамлакатдаги можарога аралашишга рухсат берди — LifeUz\nЛивия парламенти Мисрга мамлакатдаги можарога аралашишга рухсат берди\n14.07.2020\t0\tАвтор Moderator\nЛивия парламенти — мамлакат шарқидаги Тобрук шаҳрида жойлашган Вакиллар палатаси Миср қуролли кучларига Ливия можаросига аралашишга рухсат берди. «РИА Новости»нинг хабар беришича, бу ҳақда Халифа Хафтар Ливия миллий армияси (ЛМА) билан ҳамкорлик қилувчи қонун чиқарувчи орган сайтидаги баёнотда айтилган.\n«Биз икки қардош халқлар, Ливия ва Мисрни босқинчилар устидан ғалаба қозониш ва мамлакатимиз ва минтақамизда умумий хавфсизлик ва барқарорликни сақлаш учун биргаликда ҳаракат қилишга чақирамиз», — дейилади баёнотда. Вакиллар палатаси, Миср томони «икки мамлакат хавфсизлигига таҳдид солаётганини» кўрса, можарога аралашиши лозим, деб ҳисоблайди.\nЛивия парламенти, шунингдек, мамлакатга Туркия томонидан аралашув бўлаётгани ва Ливия суверенитети ғарбни назорат қилувчи қуролли гуруҳлар ва улар бўйсунадиган амалдаги ҳокимиятнинг марҳамати билан бузилаётганини билдирди.\nЭслатиб ўтамиз, Ливияда узоқ вақтдан бери иккита ижро ҳукумати параллел равишда фаолият кўрсатмоқда: БМТ томонидан тан олинган ва Триполида жойлашган миллий келишув ҳукумати ҳамда Халифа Хафтарнинг Ливия миллий армияси томонидан қўллаб-қувватланувчи мамлакат шарқида жойлашган Абдулла Абдураҳмон ат-Танининг вақтинчалик маҳкамаси. Улар ўртасидаги қарама-қаршилик 2011 йилдан бери давом этиб келмоқда.\n2019 йилдан буён Халифа Хафтар кучлари мамлакат пойтахти Триполи устидан ҳукмронликни эгаллашга ҳаракат қилмоқда. Ушбу можарода Миср БАА билан бир қаторда Хафтарни қўллаб-қувватламоқда, Туркия эса миллий келишув ҳукумати томонда бўлиб, Триполи ҳукуматига моддий-техник ёрдам ва ҳарбий мутахассисларни юбормоқда.\nРубрикаЖаҳон янгиликлари Сиёсат\nUFC’нинг янгиланган рейтинги эълон қилинди. Конорда пасайиш, Петр Ян илк бор топ-15 ликда\nБеларусда сайловолди кампанияси бошланганидан буён 700 нафардан зиёд одам ҳибсга олингани маълум қилинди


“Бошланиши ëмон эмас”\nПрезидентликка келиши билан президент Обама мусулмонлар қалбига йўл топиш ҳаракатига киришди.\nЯқин Шарқ бўйлаб сафарга ҳозирланаëтган АҚШ президенти Барак Обаманинг Мисрда мусулмон дунëсига мурожаат қилиши кутилмоқда. Араб дунëсида ўтказилган сўров натижаларига кўра¸ аксар мусулмонлар Обама сафаридан яхшилик кутмоқдалар.\nПрезидент Обаманинг келаси ҳафта Қоҳирадан туриб қиладиган мурожаатидан мусулмон дунëсидаги турли қатламлар турлича мужда кутмоқда.\nАксар араблар¸ Оқ уй раҳбаридан Исроил-Фаластин можаросининг қачон ва қандай ҳал этилиши борасида аниқ йўлнома кутмоқдалар.\nЯна бир тоифа мусулмонлар Обаманинг¸ кейинги саккиз йил давомида мусулмон ва террорчи ўртасига қўйилган тенглик белгисини қатъият билан олиб ташлаши ва мўътадил мусулмонлар эътиқоди билан Ал-Қоида каби экстремист гуруҳлар талқинидаги Исломни бир-биридан ажратишини кутмоқдалар.\nМезбон¸ Миср президенти Ҳусни Муборакка ўхшаган мусулмон автократлари эса¸ Обаманинг ўз ғанимлари¸ хусусан Эронга пўписа қилиб¸ унинг Яқин Шарқдаги гегемонлик уринишларини тўхтатишини истамоқда.\nОбаманинг Қоҳирадан қиладиган мурожаати арафасида араб дунëсида ўтказилган мустақил сўров¸ мусулмонларнинг Обамага ҳурмати¸ ҳозирча баланд эканини кўрсатди.\nХалқаро Зогби сўров маркази¸ Обаманинг Яқин Шарқ сафари арафасида Миср¸ Саудий Арабистони¸ Марокаш¸ Ливан¸ Иордания ва Бирлашган Араб Амирликлари аҳолисига бир неча савол билан мурожаат қилди.\n“Барак Обама президентликка сайланганидан бери АҚШ га нисбатан муносабатингиз ўзгардими?”¸ деган саволга сўралганларнинг 50 фоиздан ошиғи “муносабатим ижобий томонга ўзгарди”¸ деган мазмунда жавоб қайтарган.\n“Обама маъмурияти АҚШ нинг араб дунëси билан муносабатларини яхшилай оладими?”¸ деган саволга Саудий Арабистонида сўралганларнинг 74 фоизи¸ Араб Амирликларида 64 фоизи ижобий фикр билдирган бўлса¸ Миср ва Иорданияда бор-йўқ 37 ва 31 фоиз сўралганлар¸ “Ҳа!” деб жавоб берган.\nОлти араб давлати аҳолиси¸ АҚШ қўшинларини Ироқдан олиб чиқишга киришишни Обаманинг президент сифатида ҳозирча қилган энг муҳим иши деб билса¸ Гуантанамо қамоқхонасини ëпиш ҳақдаги буйруқ бу рўйхатнинг иккинчи поғонасига¸ Обаманинг Ал-Арабия телеканали орқали мусулмонларга қилган бевосита мурожаати эса¸ учинчиликка қўйилган.\nХалқаро Зогби гуруҳи ўтказган сўровга кўра¸ аксар араблар Исроил-Фаластин можаросининг ечимсиз қолаëтганини Яқин Шарқ тинчлик жараëнига энг катта таҳдид деб биладилар.\nАйни пайтда мазкур сўровдан¸ минтақа ҳукуматларининг¸ Эрон таҳдиди ҳақдаги тинимсиз баëнотларига қарамай¸ оддий аҳоли Эронни Яқин Шарқ учун асосий хатар деб билмаслиги ҳам аëн бўлди.\nХуллас¸ АҚШ президенти Барак Обама Яқин Шарқ бўйлаб илк сафарга отланар экан аксар араблар унга: “Американинг мусулмон дунëси билан алоқаларини яхшилаш уринишларининг бошланиши ҳозирча ëмон эмас¸ аммо бу узоқ ва мураккаб жараëн эканини унутманг!”¸ деган мужда йўлламоқдалар.


Эпидермофития - Бу нима? - Онлайн Тиббий Энциклопедия MedLife.Uz\nЭпидермофития [эпидермис ва юн. futon – ўсимлик] – терининг замбуруғ касаллиги. Дерматофит замбуруғлари (3 тури) кўзғатади. Эпидермофития бир неча хил бўлади. Оёқ панжаси эпидермофитиясида кўпроқ тирноқлар касалланади. Касаллик манбаи эпидермофития билан оғриган бемор ҳисобланади. Бу хил эпидермофития одамга бегона пойабзал, пайпоқ, ички кийим кийганда, тирноқ оладиган қайчи ва ҳ. к. дан фойдаланганда, шунингдек, оилада, ҳаммомда, чўмиладиган жойлардан юқиши мумкин. Унга, кўпинча, оёқ терлаши, кавариши, бичилиши, веналарнинг варикоз кенгайиши ва бошқа(лар) сабаб бўлади. Касаллик қўзғатадиган замбуруғ сагина шилинган оёқ бармоқлари орасига кириб олган, ўша жой шўралаб, пўст ташлайди, сўнгра ичи суюқликка тўла пуфакчалар пайдо бўлиб, улар ёрилади ва ичидан суюқлик чиқади (у дастлаб тиниқ бўлиб, кейинчалик хиралашди), эрозиялар ҳосил бўлади, кейин қора қўтир билан копланиб, маълум вақтдан сўнг тушиб кетади ва янги-янги пуфакчалар пайдо бўлаверади. Улар бир-бири билан қўшилиб катталашади, сувланади, яллигланиб қизаради ва қилишади.\nБармоқлар ораси териси кават-қават бўлиб юмшаб, оқариб туради; бурмалар ости ёрилиб, қаттиқ қилишади, кейинчалик бу аломатлар аста-секин камая бориб, шу соҳа териси бироз курукшаб туради. Бу билан касаллик тузалмайди, аксинча даволанмаса, сурункали тус олади; ёз кунлари бот-бот кўзийди. Эпидермофития замбуруғи тушган тирноқ юзида сариқ доғ ва чизиқчалар пайдо бўлади, кейинчалик тирноқ юмшаб, уваланиб кетади. Ана шундай тирноқда ва терининг кўчган кепакларида замбуруғ ипчалари ҳамда спралари бўлади.\nРуброфитияда оёқ панжасидан ташқари қўл панжаси, тери бурмалари, юз ва бадан касалланади. Касаллик манбаи, унинг юқиши ва тарқалиши оёқ панжаси эпидермофития сига ўхшаш.\nЧов эпидермофитиясида кўпроқ чов, қўлтиқ ва аёлларда кўкрак бези ости бурмалари яллиғланиб, тўқ қизил доғлар пайдо бўлади, қаттиқ қилишади.\nКасаллик бемор ёки у ишлатган буюмлар (мочалка, клеёнка, кийим-кечак) орқали юкади.\nЭпидермофитияни шифокор даволайди. Касаллик кечиктириб юборилганда уни даволаш анча мушкул. Шу боис эпидермофитияга хос дастлабки аломатлар пайдо бўлганда дарҳол шифокорга учрашиш, билар-билмас даво қилишга асло йўл қўймаслик керак; акс ҳолда, касаллик авж олиб кетиши ёки экземага ўхшаш аллергик тошмалар топиши мумкин. Шахсий гигиена қоидаларига қатъий риоя қилиш, шунингдек, бегона поабзал, пайпоқларни киймаслик; баданни, хусусан, кўп терлайдиган тери бурмаларини алоҳида сочиқ билан артиб қуритиш, кўп терлашни даволаш керак.\nСунъий қон айланиш аппарати